Το Ευρωπαϊκό μοντέλο βασίζεται στις κατευθυντήριες γραμμές-πλαίσια (Framework Guidelines) που έχουν εκδοθεί από τον ACER και στους κώδικες δικτύου (Network Codes) που εκδίδονται από τον Ευρωπαϊκό Δίκτυο των Διαχειριστών Συστημάτων Μεταφοράς ηλεκτρικής ενέργειας (ENTSO-E) και εγκρίνονται από την Ευρωπαϊκή Επιτροπή, με σκοπό να υφίστανται εναρμονισμένοι κανόνες για τις διασυνοριακές ανταλλαγές ηλεκτρικής ενέργειας και για τη λειτουργία των χονδρεμπορικών αγορών ηλεκτρικής ενέργειας.\nΤα πέντε κύρια χαρακτηριστικά του Ευρωπαϊκού Μοντέλου, στα χρονικά πλαίσια λειτουργιάς της αγοράς ηλεκτρικής ενέργειας είναι:\nΜεθοδολογία υπολογισμού δυναμικότητας: Το Μοντέλο Στόχος δίνει στις Εθνικές Ρυθμιστικές Αρχές τη δυνατότητα αναθεώρησης και έγκρισης του όγκου των ετήσιων δικαιωμάτων δυναμικότητας, καθώς και των αρχών που διέπουν την κατανομή της δυναμικότητας σε διαφορετικά χρονικά διαστήματα. Το Ευρωπαϊκό Μοντέλο επιτρέπει δύο εναλλακτικές μεθοδολογίες για τον υπολογισμό της δυναμικότητας μεταφοράς μεταξύ διαφορετικών ζωνών, τη μέθοδο διαθέσιμης ικανότητας μεταφοράς (Available Transfer Capacity, ATC), ή τη μέθοδο με βάση τις ροές των δικτύων (Flow Based, FB).\nΜακροχρόνια δικαιώματα μεταφοράς: Το Ευρωπαϊκό Μοντέλο ορίζει την ανάπτυξη των διασυνοριακών αγορών βάσει εναρμονισμένων μακροπρόθεσμων δικαιωμάτων για πρόσβαση στη δυναμικότητα των διασυνδέσεων.\nΣύζευξη τιμής επόμενης ημέρας (day-ahead price coupling): H σύζευξη των τιμών επιτυγχάνεται μέσω έμμεσων δημοπρασιών (implicit auctions), στις οποίες οι ροές ενέργειας υπολογίζονται λαμβάνοντας υπόψη εκτός από την τιμή, την ικανότητα διασύνδεσης. Σύμφωνα με τη μέθοδο σύζευξης των τιμών ηλεκτρικής ενέργειας, οι τιμές πέραν των συνόρων θα συγκλίνουν όταν υπάρχει επαρκής διασυνοριακή δυναμικότητα. Η εφαρμογή του μηχανισμού σύζευξης των τιμών σε ολόκληρη την Ευρώπη (European Price Coupling, EPC) έχει ως στόχο τη μεγιστοποίηση της συνολικής απόδοσης των αγορών ηλεκτρικής ενέργειας, παρέχοντας ροές ηλεκτρικής ενέργειας, από περιοχές χαμηλής τιμής σε περιοχές υψηλής τιμής.\nΣυνεχείς ενδοημερήσιες συναλλαγές (continuous intraday trading): Ο σχεδιασμός των ενδοημερήσιων αγορών για τον καταμερισμό της δυναμικότητας των διασυνδέσεων βασίζεται στη δημιουργία μιας ενιαίας Ευρωπαϊκής πλατφόρμας για τις ενδοημερήσιες αγορές. Στην πλατφόρμα αυτήν θα καθορίζεται, μέσω συνεχών έμμεσων συναλλαγών (continuous implicit trading) ο τρόπος τιμολόγησης της δυναμικότητας των διασυνδέσεων, έτσι ώστε να αντανακλάται στην τιμή η συμφόρηση τους. Η ενδοημερήσια αγορά επιτρέπει στους συμμετέχοντες να αγοράζουν ή να πωλούν ενέργεια προκειμένου να βελτιστοποιήσουν τις θέσεις τους, ελαχιστοποιώντας τις αποκλίσεις τους στον πραγματικό χρόνο.\nΕξισορρόπηση ηλεκτρικής ενέργειας: Η εξισορρόπηση ηλεκτρικής ενέργειας περιλαμβάνει τρία βασικά στοιχεία: τη διασφάλιση εφεδρειών, την ενεργοποίηση ενέργειας εξισορρόπησης και τη διευθέτηση της ανισορροπίας των ενεργειακών ισοζυγίων. Το Ευρωπαϊκό Μοντέλο υποστηρίζει μεγαλύτερο επιμερισμό των πόρων εξισορρόπησης μεταξύ των Διαχειριστών Συστημάτων Μεταφοράς, οι οποίοι θα πρέπει να προχωρήσουν στην εναρμόνιση των προϊόντων εξισορρόπησης και των προϊόντων εφεδρειών, λαμβάνοντας υπόψη τοπικές τεχνικές ιδιαιτερότητες.\nΟ μετασχηματισμός της ελληνικής αγοράς ηλεκτρικής ενέργειας\nΤο σημερινό μοντέλο της ελληνικής αγοράς ηλεκτρικής ενέργειας συμμορφώνεται πλήρως με το ευρωπαϊκό Μοντέλο Στόχο. Η απελευθέρωση της εγχώριας αγοράς ηλεκτρικής ενέργειας στοχεύουν στη βελτίωση των συνθηκών ανταγωνισμού και στη δημιουργία ενός σταθερού και προβλέψιμου μοντέλου αγοράς, με κίνητρα για είσοδο νέων συμμετεχόντων στην αγορά καθώς και προσέλκυση νέων επενδύσεων και πρωτίστως προς όφελος του Έλληνα καταναλωτή και της εθνικής οικονομίας.\nΟ Νόμος 4512/2018, όρισε τις ακόλουθες αγορές:\nΧονδρική αγορά προθεσμιακών προϊόντων η/ε (η οποία μετονομάστηκε σε ενεργειακή χρηματοπιστωτική αγορά): Η αγορά αυτή επιτρέπει στους συμμετέχοντες να συνάπτουν συμβάσεις αγοράς και πώλησης η/ε, με υποχρέωση φυσικής παράδοσης, όπως θα ορίζονται στον σχετικό κώδικα της αγοράς και να συναλλάσσονται ενεργειακά χρηματοπιστωτικά μέσα.\nΑγορά επόμενης ημέρας: Η αγορά αυτή επιτρέπει στους συμμετέχοντες να υποβάλλουν εντολές συναλλαγών η/ε με υποχρέωση φυσικής παράδοσης την επόμενη ημέρα. Στην αγορά επόμενης ημέρας δηλώνονται επίσης και οι ποσότητες ενέργειας που έχουν δεσμευτεί μέσω διενέργειας συναλλαγών επί προθεσμιακών προϊόντων, που έχουν πραγματοποιηθεί είτε μέσω της χονδρικής αγοράς προθεσμιακών προϊόντων, είτε εκτός αυτής. Παράλληλα, θα πραγματοποιείται έμμεση κατανομή (implicit allocation) της μεταφορικής ικανότητας στις διασυνδέσεις, μέσω σύζευξης των αγορών επόμενης ημέρας των Ευρωπαϊκών χωρών.\nΕνδοημερήσια αγορά: Η αγορά αυτή επιτρέπει στους συμμετέχοντες να υποβάλλουν εντολές συναλλαγών για φυσική παράδοση την ημέρα εκπλήρωσης φυσικής παράδοσης, μετά τη λήξη της προθεσμίας υποβολής εντολών συναλλαγών στην αγορά επόμενης ημέρας, λαμβάνοντας υπόψη τις ποσότητες ενέργειας που έχουν δεσμευτεί μέσω διενέργειας συναλλαγών επί προθεσμιακών προϊόντων ηλεκτρικής ενέργειας τις οποίες έχουν πραγματοποιήσει, τα αποτελέσματα της αγοράς επόμενης ημέρας, καθώς και τυχόν περιορισμούς που έχουν προκύψει από την αγορά εξισορρόπησης. Οι συμμετέχοντες δύνανται να προβαίνουν σε συναλλαγές προκειμένου να ελαχιστοποιήσουν την απόκλιση της καθαρής θέσης τους που προκύπτει από τις συναλλαγές σε όλες τις αγορές, από τις πωλούμενες/αγορασθείσες ποσότητες σε πραγματικό χρόνο.\nΑγορά Εξισορρόπησης: Η αγορά εξισορρόπησης περιλαμβάνει την αγορά ισχύος εξισορρόπησης, την αγορά ενέργειας εξισορρόπησης, καθώς και τη διαδικασία εκκαθάρισης αποκλίσεων. Οι Συμμετέχοντες έχουν υποχρέωση υποβολής προσφορών με υποχρέωση φυσικής παράδοσης για το σύνολο της διαθέσιμης ισχύος τους, τόσο στην αγορά ενέργειας εξισορρόπησης όσο και στην αγορά ισχύος εξισορρόπησης.\nΗ λειτουργία των τριών πρώτων αγορών έχει ανατεθεί στο Ελληνικό Χρηματιστήριο Ενέργειας, ενώ η Αγορά Εξισορρόπησης είναι αποκλειστική αρμοδιότητα του ΑΔΜΗΕ. Το Ελληνικό Χρηματιστήριο αποτελεί, ως διάδοχο σχήμα του ΛΑΓΗΕ, τον Ορισθέντα Διαχειριστή Αγοράς Ηλεκτρικής Ενέργειας (ΟΔΑΗΕ, Nominated Electricity Market Operator – NEMO), για τη σύζευξη της αγοράς επόμενης ημέρας και τη σύζευξη της ενιαίας ενδοημερήσιας αγοράς ηλεκτρικής ενέργειας, σύμφωνα με την απόφαση του Υπουργού ΠΕΝ ΑΠΕΗΛ/Γ/Φ1/οικ.184866.


Σε διαβούλευση το νομοσχέδιο για την ενίσχυση του ΑΣΕΠ | inthecity.gr\nΣε δημόσια διαβούλευση στο opengov.gr αναρτάται με εντολή του υπουργού Εσωτερικών Τάκη Θεοδωρικάκου, το νομοσχέδιο για την ενίσχυση της αξιοκρατίας στο σύστημα προσλήψεων στον δημόσιο τομέα και την αναβάθμιση και τον εκσυγχρονισμό του ΑΣΕΠ.\nΜε στόχο την όσο το δυνατόν ευρύτερη αποδοχή των αλλαγών που προβλέπει το νομοσχέδιο έγινε εξαντλητικός διάλογος του υπουργού Εσωτερικών κ. Θεοδωρικάκου, με τους εκπροσώπους κομμάτων, θεσμικών φορέων, την Ολομέλεια του ΑΣΕΠ αλλά και της νέας γενιάς.\nΗ προετοιμασία του νομοσχεδίου σε επίπεδο κατευθυντηρίων γραμμών ξεκίνησε από τον Φεβρουάριο του 2020 και στην επιστημονική Επιτροπή που το συνέταξε μετείχαν, μεταξύ άλλων, οι τρεις αντιπρόεδροι του ΑΣΕΠ και η Γενική Γραμματεία Ανθρωπίνου Δυναμικού Δημοσίου Τομέα του ΥΠΕΣ.\nΠαρά τις αντίξοες συνθήκες λόγω της πανδημίας, δίνουμε σήμερα σε δημόσια διαβούλευση το νομοσχέδιο, για την ενίσχυση της αξιοκρατίας στο σύστημα προσλήψεων του Δημοσίου και του ρόλου του ΑΣΕΠ.\nΗ πράξη αυτή δίνει ένα θετικό μήνυμα, ιδιαίτερα στους νέους ανθρώπους της πατρίδας μας, που αξίζει να νιώσουν ότι το κράτος λειτουργεί με όρους αξιοκρατίας και τους δίνει πλέον νέες θετικές προοπτικές.


Ο εισαγγελέας ζητάει να ανοίξουν οι κάμερες στο «Γ.Καραϊσκάκης» – 24betgr.com\nΟ εισαγγελέας ζητάει να ανοίξουν οι κάμερες στο «Γ.Καραϊσκάκης»\nNewsroom Apr 24, 2017 April 24, 2017\nΤο υλικό από τις κάμερες στα αποδυτήρια του «Γεώργιος Καραϊσκάκης» στον ημιτελικό του Κυπέλλου Ελλάδας ανάμεσα στον Ολυμπιακό και την ΑΕΚ θα ζητήσει ο Κωνσταντίνος Σιμιτζόγλου.\nΟ ποδοσφαιρικός εισαγγελέας με έγγραφο που θα στείλει σήμερα στο τμήμα αθλητικής βίας της ελληνικής αστυνομίας, το οποίο να σημειωθεί ότι σε περιπτώσεις επεισοδίων διατάσει προκαταρκτική έρευνα ακόμη και αν δεν έχει ζητηθεί κάτι τέτοιο από την εισαγγελία, να στείλει το υλικό από τις κάμερες στην πειθαρχική επιτροπή της ΕΠΟ που εκδίκασε την υπόθεση και την Τρίτη, το αργότερο την Πέμπτη θα εκδώσει απόφαση.\nΣτις 11 το πρωί, εξάλλου, λήγει η προθεσμία για να καταθέσουν υπομνήματα ο Ολυμπιακός και ο ΠΑΟΚ που έχει κάνει πρόσθετη παρέμβαση.\nΕισαγγελία Πειραιά καλεί Πλατανιά\nΟνόματα, διευθύνσεις και αριθμούς τηλεφώνων και των 26 ανθρώπων του Πλατανιά που είχαν δηλωθεί στο φύλλο αγώνα του παιχνιδιού με τον Ολυμπιακό, για την 26η αγωνιστική (1/4), ζήτησε η Εισαγγελία Πρωτοδικών Πειραιά με έγγραφο που έστειλε το Σάββατο το πρωί στους Κρητικούς.\nΓια το συγκεκριμένο παιχνίδι, για το οποίο οι Κρητικοί, με ανακοίνωσή τους, μετά το τέλος του αγώνα είχαν καταγγείλει κλίμα εκφοβισμού πάνω από τη φυσούνα και προπηλακισμούς παικτών και μελών του τεχνικού επιτελείου στο ημίχρονο (στο οποίο ο Πλατανιάς είχε προηγηθεί με 1-0, αλλά τελικά έχασε με 2-1) είναι σε εξέλιξη προκαταρκτική έρευνα.\n«Εγιναν πρωτοφανή πράγματα για μένα. Δεν το έχω ξανασυναντήσει αυτό. Εγιναν στα αποδυτήρια όταν το αποτέλεσμα ήταν στο 0-1 υπέρ μας» δήλωσε πρόσφατα ο ποδοσφαιριστής του Πλατανιά Χρήστος Καρυπίδης, ενώ και ο πρόεδρος του Πλατανιά Μανώλης Μαθιουλάκης με δηλώσεις που έκανε χθες στον ΣΠΟΡ FΜ κατήγγειλε ότι «πράγματι υπήρξαν βιαιοπραγίες εναντίον ποδοσφαιριστών».\nΣτο φύλλο αγώνα, στην έκθεση της αστυνομίας και του παρατηρητή της Super League δεν είχε γραφτεί τίποτα και ο Ολυμπιακός είχε τιμωρηθεί με πρόστιμο 10.000 ευρώ για άναμμα πυρσών και ρίψη αντικειμένων.\nΚίνδυνος για τον Ολυμπιακό, αν…\nΗ ποινική διαδικασία της υπόθεσης θα τραβήξει χρονικά. Το γεγονός, όμως, ότι υπάρχει σε εξέλιξη προανάκριση, ουσιαστικά υποχρεώνει τον ποδοσφαιρικό εισαγγελέα Κωνσταντίνο Σιμιτζόγλου να κάνει και ο ίδιος ανάκριση: να καλέσει, δηλαδή, τους ανθρώπους του Πλατανιά που ήταν γραμμένοι στο φύλλο αγώνα να καταθέσουν. Και προφανώς ο ΠΑΟΚ μέσω αναφοράς – καταγγελίας προς τους ποδοσφαιρικούς εισαγγελείς θα πιέσει προς αυτήν την κατεύθυνση.\nΕφόσον, λοιπόν, όταν κληθούν οι άνθρωποι του Πλατανιά από τον ποδοσφαιρικό εισαγγελέα, καταγγείλουν βιαιοπραγία, τότε είναι ορατός ο κίνδυνος να ασκηθεί δίωξη στον Ολυμπιακού για το άρθρο «29» για «βία κατά αξιωματούχων αγώνα ή ομάδας» που προβλέπει μεταξύ άλλων αφαίρεση έξι βαθμών. Το άρθρο δηλαδή για το οποίο απολογήθηκαν οι «ερυθρόλευκοι» για τον αγώνα Κυπέλλου με την ΑΕΚ.\nΠρωτοσέλιδα των αθλητικών εφημερίδων (24-04-2017)\nΙπποδρομίες Δευτέρας 24/4/17: Εκτιμήσεις και Προγνωστικά


Πάμε θέατρο ΜΕ ΕΛΕΥΘΕΡΗ ΕΙΣΟΔΟ! ~ GREEK JOURNALISM AND WRITING IN AUSTRALIA - George Athanasiadis\n3:13 AM Culture and art No comments\nΣτις 4 Φεβρουαρίου του 2013 θα κάνει πρεμιέρα στο Θησείον, ένα θέατρο για τις τέχνες, μια σημαντική διοργάνωση της εταιρείας παραγωγής Highway Productions σε συνεργασία με το Σ.Π.Α.Μ.Ε. (Στέκι Πολιτισμού\nΑλβανών Μεταναστών στην Ελλάδα) με τίτλο "Hecuba, Hekábē, Hecabe, Hécube, Εκάβη project" σε σκηνοθεσία Ένκε Φεζολλάρι και με τη συμμετοχή ηθοποιών από τρεις διαφορετικές χώρες (Αλβανία, Ουγκάντα, Ελλάδα).\nΗ τραγωδία Εκάβη του Ευριπίδη είναι ο άξονας γύρω από τον οποίο χτίζεται η παράσταση. Στο "Hecuba, Hekábē, Hecabe, Hécube, Εκάβη project" μπλέκονται περίτεχνα ξένες γλώσσες με την ελληνική, η παράσταση είναι πλημμυρισμένη με ήχους από αλβανικά και αφρικάνικα κείμενα, τραγούδια ξενιτιάς και μοιρολόγια ελληνικά, αλβανικά, αφρικάνικα. Το αποτέλεσμα είναι ένα μουσικό πολυπολιτισμικό γαϊτανάκι τέχνης, ένα θεατρικό κέντημα υφασμένο με τόσο διαφορετικά αλλά τόσο ίδια, τελικά, υλικά.\nΜια ομάδα μεταναστών συναντιούνται στη σκηνή του θεάτρου «Θησείον»• τέσσερα πρόσωπα, που μόλις διέσχισαν τα νερά του Ελλήσποντου, βιώνουν μια καθαρτήρια τελετή περάσματος κι ολοκληρώνουν την εμπειρία τους με ένα συμπόσιο, όπου τη θέση της τροφής ενέχει ο ίδιος ο λόγος του Ευριπίδη.\nΗ Εκάβη του Ευριπίδη δεν είναι μια τυχαία επιλογή, αλλά προήλθε από την αδήριτη ανάγκη όλων των συμμετεχόντων της παράστασης να εκφραστούν με όχημα το «τραγικό» που φέρει το συγκεκριμένο έργο. Έργο στο οποίο οι ήρωες, Έλληνες και μη (άλλως βάρβαροι), αφού παλέψουν λυσσαλέα, ως τη διαστροφή, με το σώμα και τη γλώσσα του Άλλου, του Ξένου, του αδιαμφισβήτητου Εχθρού, αλλάζουν και μεταμορφώνονται. Στο έργο είναι έκδηλη η ανάγκη για μια νέα ταυτότητα ή απλώς για μια αναγνώριση, μια πραγματική συνάντηση με έναν παραμελημένο, κι ωστόσο βαθύτερο και ουσιαστικότερο εαυτό.\nΗ παράσταση, μέσα από την ανθρώπινη ματιά των συντελεστών, αναζητεί μια απάντηση στην αγωνία που γεννά ο φόβος του άλλου, του ξένου, του μετανάστη. Μια απάντηση, ωστόσο, που όλα συνηγορούν πως δεν μπορεί παρά να υπάρχει βαθιά μέσα μας.\nΣτην παράσταση, εκτός από μονόλογοι της Εκάβης του Ευριπίδη, ακούγονται αποσπάσματα από το ποίημα “Τρώες” του Κ.Καβάφη, το αφρικανικό παραδοσιακό παραμύθι “Μusura”, το αφρικάνικο παραδοσιακό τραγούδι “Malaica” (“Άγγελέ μου”), το “Μυθιστόρημα” του Γεώργιου Σεφέρη, το δημοτικό αλβανικό ποίημα “Για πού κίνησες να πας” (“Ku Je Nisur e do t’ vesh”), το δημοτικό αλβανικό ποίημα-μοιρολόι γάμου “Η Μάνα δε μ’ αφήνει” (“Nuu me le nenaja”), το αλβανικό ποίημα Κάτω Ιταλίας-Δημοτική Παραλογή “Μωρέ όμορφε Μωριά” (“Moj e Bukura More”), το αλβανικό παραδοσιακό μοιρολόι θανάτου/θρήνου και το αλβανικό μοιρολόι γάμου “Έπιασα ένα αηδόνι με δροσιά” (“Zura nje birbil me vese”).\nΜετάφραση αποσπασμάτων από την Εκάβη: Σπύρος Ευαγγελάτος\nΜετάφραση ξένων κειμένων στα ελληνικά και ελληνικών κειμένων σε ξένες γλώσσες: Η ομάδα της παράστασης\nΣκηνοθεσία-Φωτισμοί: Ένκε Φεζολλάρι\nΒοηθοί σκηνοθέτη: Μαριάνθη Γραμματικού, Μαρίνα Κανελλοπούλου\nΒοηθός παραγωγής: Κάτια Λάττα\nΟργάνωση παραγωγής: Μαρίλια Σταυρίδου\nΑπό 4 Φεβρουαρίου 2013 έως 28 Μαίου 2013- Δευτέρα & Τρίτη στις 19:00\nΗ παράσταση με ελεύθερη είσοδο εντάσσεται στα πλαίσια του «Φεστιβάλ Πολιτισμών» που διοργανώνεται υπό την αιγίδα του υπουργείου Εσωτερικών.\nΤηλ: 210 3255444ένα άρθρο των πρωταγωνιστών


Ωχ πάλι θα αρρωστήσει ο κλεπτοΑκης | ONLINE-PRESS\nΑρχική Πολιτική Ωχ πάλι θα αρρωστήσει ο κλεπτοΑκης\nΩχ πάλι θα αρρωστήσει ο κλεπτοΑκης\nΠοινή κάθειρξης 19 ετών επέβαλε στον Ακη Τσοχατζόπουλο το Πενταμελές Εφετείο Κακουργημάτων, για την υπόθεση των «χρυσών μιζών» από εξοπλιστικά προγράμματα.\nΑναλυτικά οι…ποινές που ανακοίνωσε το δικαστήριο είναι οι εξής :\nΑστέριος Οικονομίδης: 8 ετη καθειρξη\nΑρετή Τσοχατζοπούλου :8 χρόνια κάθειρξη\nΝωρίτερα, το Πενταμελές Εφετείο Κακουργημάτων αναγνώρισε ελαφρυντικά στους 14 εκ των 16 καταδικασθέντες για την υπόθεση.\nΕκτός των ελαφρυντικών περιστάσεων έμειναν ο Άκης Τσοχατζόπουλος και η λογίστρια του Ευφροσύνη Λαμπροπούλου.\nΤο δικαστήριο διέκοψε για σήμερα το πρωί στις 10:30 για να εξετάσει τα αιτήματα αναστολής ενώ μέχρι τότε όλοι οι παριστάμενοι στο δικαστήριο θα κρατηθούν στη ΓΑΔΑ.\nΣύμφωνα με τα τελευταία στοιχεία οι δικηγόροι του πρώην υπουργού Εθνικής Άμυνας, δεν κατέθεσαν αίτημα για αναστολή της εκτέλεσης της ποινής του, γεγονός που σημαίνει ότι ο πελάτης τους αναμένεται να επιστρέψει σήμερα στη φυλακή.\nΩστόσο, οι συνήγοροι του, το προσεχές διάστημα, θα ζητήσουν αναίρεση της χθεσινής καταδικαστικής απόφασης, προκειμένου άλλο δικαστήριο να είναι εκείνο που θα κρίνει εάν ο πρώην υπουργός αφεθεί ή όχι ελεύθερος.\nΕΠΙΣΤΡΕΦΕΙ ΣΤΗΝ ΦΥΛΑΚΗ Ο «ΘΕΙΟΣ ΑΚΗΣ» ΣΥΝ ΓΥΝΑΙΞΙ Κ’ ΤΕΚΝΟΙΣ. ΤΟΝ ΞΑΝΑΡΙΞΑΝ ΣΤΑ ΜΠΟΥΝΤΡΟΥΜΙΑ ΜΑΖΙ ΜΕ ΤΗΝ ΣΤΑΜΑΤΗ Κ’ ΤΗΝ ΚΟΡΗ ΤΟΥ. ΝΑ ΤΡΩΝΕ ΠΙΤΣΕΣ Κ’ ΜΑΚΑΡΟΝΑΔΕΣ ΣΤΟ ΚΕΛΙ ΤΩΝ VIPS. 19 ΧΡΟΝΙΑ ΧΩΡΙΣ ΑΝΑΣTΟΛΗ Κ’ ΚΑΝΕΝΑ ΕΛΑΦΡΥΝΤΙΚΟ ΓΙΑ ΤΟΝ ΒΑΡΟΝΟ ΤΟΥ ΜΑΥΡΟΥ ΧΡΗΜΑΤΟΣ.\nΜε τα παιδιά του Ακη θα φτιάξει το «νέο ΠΑΣΟΚ» η Φώφη\nΠροηγούμενο άρθροΤΟ ΦΑΡΜΑΚΟ ΤΟΥ ΚΑΡΚΙΝΟΥ ΕΙΝΑΙ ΤΟ ΑΓΙΑΣΜΑ ΤΗΣ ΠΑΝΑΓΙΑΣ!\nΕπόμενο άρθροΠΡΩΗΝ ΣΥΡΙΑ ΜΟΥΣΟΥΛΜΑΝΑ : Οποίος πιστεύει στο κοράνι, χρήζει ηθικής και νοητικής αποκατάστασης ΒΙΝΤΕΟ


Η Έρημος του Αγίου Όρους - ΒΗΜΑ ΟΡΘΟΔΟΞΙΑΣ\n Τελευταία ενημέρωση: 08-02-2013 | 16:45:28 - Πρώτη δημοσίευση: 08-02-2013 | 16:45:28\nΕίναι μια διαδοχή από άβατες, σχεδόν κάθετες πλαγιές και από σκισμάδες βράχων που κρύβουν σπήλαια απλησίαστα. Την τελευταία ήμερη εικόνα που αντικρύζουμε μας τη δίνουν τα ονομαστά Καυσοκαλύβια, χτισμένα σ’ ένα φυσικό αμφιθέατρο, απάνω από τη θάλασσα. Τη μεγάλη αυτή σκήτη την αποτελούν καμιά σαρανταριά οικήματα, τριγυρισμένα από περιβόλια, που ζώνουν τον κεντρικό της ναό. Η περιοχή έχει νερό και αρκετή πρασινάδα που της δίνει την όψη ενός ειδυλλιακού χωριού.\n…….Πέρα απ’ εκεί, το τοπίο αγριεύει ολότελα. Τα βραχώδη κράσπεδα του μεγάλου βουνού προβάλλουν ολοένα πιο ψηλά. Η φυτεία αραιώνει, ο τόπος είναι άνυδρος, απροσπέλαστος, απωθεί κάθε ζωή. Μονάχα μερικοί θάμνοι, μερικά αγριόδεντρα προσθέτουν εδώ κι εκεί λίγο πράσινο στις σκληρές, πέτρινες επιφάνειες. Καθώς ατενίζει κανείς, από το πέλαγος, το θέαμα που συνθέτουν οι φοβεροί βράχοι και τα βάραθρα, έχει την εντύπωση ότι δεν είναι δυνατό να κινηθούν άνθρωποι σ’αυτά τα μέρη. Είναι η λεγόμενη Έρημος του Αγίου Όρους, η μοναδική γωνιά της γης όπου συνεχίζεται η παλαιοχριστιανική παράδοση των ερημιτών της Αιγύπτου, του Σινά, της Παλαιστίνης. Εκεί καταφεύγουν και απομονώνονται οι μοναχοί των άκρων, καθώς θα λέγαμε με την κοσμική μας ορολογία οι «εξτρεμιστές», οι πιο αδιάλλακτοι, οι απόλυτοι, εκείνοι που θεωρούν ότι ακόμα και του μοναστηριού η ζωή είναι μια παραχώρηση στην κοινωνικότητα, μια αδυναμία, ένας συμβιβασμός. Μέσα στην τέλεια Ησυχία, στην όσο το δυνατό πιο ολοκληρωτική απογύμνωσή τους από τις ανάγκες της υλικής ύπαρξης κι από τις φροντίδες του κόσμου, αγωνίζονται να συλλάβουν και να ζήσουν το πνεύμα στην πιο άδολη ουσία του, στα τελευταία σύνορα, στις εσχατιές του «ενθάδε» προς το «επέκεινα». Διατύπωσα παραπάνω την άποψη ότι το Άγιον Όρος είναι μια μεταφυσική εμπροσθοφυλακή της Ορθοδοξίας. Η έρημος είναι η εμπροσθοφυλακή της εμπροσθοφυλακής.\n…….Φτάνουμε στο Νυμφαίο ακρωτήριο, την τελευταία νότια αιχμή της χερσονήσου. Εκεί μας περιμένει το πιο ονομαστό, το πιο θρυλικό σημείο της Ερήμου, που παλαιότεροι συγγραφείς το έλεγαν το «φρικτόν», το «φρικαλέον» Καρούλι. Είναι ένας πανύψηλος βράχος, σωστό πέτρινο βουνό, στημένο απόκρημνα απάνω στη θάλασσα. Στις σπηλιές του και στις προεξοχές του βρίσκονται χτισμένα αρκετά μικρά καλύβια, σε απόσταση το ένα από το άλλο. Οι ταξιδιώτες τα παρομοίασαν με φωλιές γλάρων, κοράκων η γυπαετών. Φαίνονται πολύ δυσπρόσιτα και λέγεται ότι οι ερημίτες που τα κατοικούν επικοινωνούν με τον έξω κόσμο κατεβάζοντας με καρούλι ένα καλάθι ως τη θάλασσα. Από τούτο το πρωτόγονο μηχάνημα πήρε το όνομά της η περιοχή. Τη σκηνή αυτή δεν την είδα, πιστεύω όμως πως, όταν χαλνά ο καιρός, κάθε κίνηση στο στενό χείλος των γκρεμνών θα είναι πολύ επικίνδυνη κι η απομόνωση των ασκητών θα είναι σχεδόν απόλυτη.\nΠως περνούν τη ζωή τους; αναρωτιέται κανείς. Η κυριότερη απασχόλησή τους είναι η προσευχή, το αδιάκοπο τέντωμα της ψυχής προς τον υπέρτατο σκοπό που έχουν τάξει στον εαυτό τους. Η υλική τους ζωή έχει περιοριστεί στο ελαχιστότατο όριο που μπορεί η διάνοια να συλλάβει. Ένα τριμμένο ράσο, ένα σκεπασμένο μέρος για να κοιμούνται, ξεροί καρποί και κανένα παξιμάδι για να μην πεθάνουν της πείνας, ίσως το καλοκαίρι κανένα λαχανικό, κανένα νωπό φρούτο: μ’ αυτά συντηρούνται. Νερό συνάζουν από τη βροχή, όταν βρέξει. Γιά να προμηθευτούν τη στοιχειώδη τροφή τους, ασκούν μερικές χειροτεχνίες. Πλέκουν καλάθια, κατασκευάζουν κομπολόγια, ξύλινους σταυρούς κι άλλα μικρά αντικείμενα που τα πηγαίνουν, σε αραιά διαστήματα, και τα πουλούν η τα ανταλλάσσουν με τρόφιμα στη Δάφνη η σε κανένα μοναστήρι.\n…….Μιά μικρή προβλήτα, καινούργιο απόκτημα του τόπου, επιτρέπει σήμερα στα πλοιάρια ν’ αράξουν κάτω από τα Καρούλια, χωρίς δυσκολία. Ένα μονοπάτι σε κορδέλες ανεβαίνει στην κορυφή του βράχου, από τη μια πλευρά του. Από την άλλη δεν υπάρχει καμιά ομαλή διάβαση. Στο μέρος εκείνο οι ερημίτες όταν αποφασίσουν να αφήσουν τα ησυχαστήριά τους, πηγαινοέρχονται από ανεμόσκαλες η πιασμένοι από αλυσίδες, σε γλιστερά περάσματα, απάνω από αβύσσους. Ψηλότερα από τα Καρούλια, βρίσκονται τα Κατουνάκια, σε μια ορεινή περιοχή της Ερήμου κάπως ομαλότερη. Εκεί πρόκειται να φιλοξενηθούμε, στον αγιογραφικό οίκο των Δανιηλαίων, σε ύψος, καθώς μου λένε, απάνω από τριακόσια πενήντα μέτρα.\nΟ φίλος μας ο πολιτικός διοικητής έχει οργανώσει τη μετακίνησή μας με πολλή μεθοδικότητα, αλλιώς, βέβαια, δεν θα είταν εύκολο να τραβήξουμε στην τύχη, σ’ αυτά τα άγρια μέρη. Τα Κατουνάκια έχουν ειδοποιηθεί. Ο πατήρ Γερόντιος, από τους προισταμένους του αγιογραφικού οίκου, μεσόκοπος, ζωντανός και ανοιχτόκαρδος μοναχός, βρίσκεται στην προβλήτα των Καρουλιών και μας περιμένει. Έφερε κι ένα μουλάρι για να σηκώσει τις αποσκευές μας. Παίρνουμε σιγά-σιγά τον ανήφορο, γεμάτο πέτρες κοφτερές που κυλούν κάτω από τα πόδια μας, ενώ ο συνοδός μας μιλά για τη ζωή των ερημιτών.\n…….- Εδώ λίγο παραπάνω, μας λέει, ασκητεύει ένας Ρώσος μοναχός, ένας πρίγκιπας της παλαιάς Ρωσίας. Μεγάλος θεολόγος, ονομαστός. Μα δεν μιλά ελληνικά. Αν ξέρετε ξένες γλώσσες, μπορούμε να δοκιμάσουμε να τον δούμε.\n…….Ναί, έχουμε ακούσει αρκετά για τον πατέρα Νίκωνα, το Ρώσο πρίγκιπα των Καρουλιών. Ο πατήρ Παύλος, στη Μεγίστη Λαύρα, μας σύστησε θερμά να τον πλησιάσουμε. Θα θέλαμε πολύ να τον συναντήσουμε, αν είχε διάθεση να μας δεχτεί.\n…….- Θα προσπαθήσω, λέει ο πατήρ Γερόντιος. Είναι πολύ γέρος και αποφεύγει τις συζητήσεις.\n…….- Πως ζεί; ρωτούμε.\n…….-Έχει έναν παραγιό που του μπλέκει καλάθια. Ρώσος κι αυτός, μα έμαθε ελληνικά και του κάνει και το διερμηνέα. Πουλούν τα καλάθια και πορεύονται. Ο Νίκων βρίσκεται εδώ καμιά τριανταριά χρόνια, ίσως και περισσότερα. Είταν αξιωματικός στο στρατό του Τσάρου. Ταξίδεψε πολύ, γνώρισε καλά τον κόσμο. Λένε πως έχει συγγένεια με βασιλιάδες.\n…….Σταματούμε εμπρός σ’ ένα περιφραγμένο πεζούλι όπου βρίσκεται ένα ταπεινό κελλί. Ο πατήρ Γερόντιος μας συστήνει να περιμένουμε απ’ έξω και μπαίνει να ζητήσει την άδεια να παρουσιαστούμε. Επιστρέφει σε λίγο και μας λέει ότι ο πατήρ Νίκων θα μας δεχτεί, αλλά στο πόδι. Δεν θα μας βάλει να καθήσουμε γιατί δεν θέλει να μας κρατήσει πολλή ώρα.\n…….Προχωρούμε σ’ ένα μισοσκότεινο καμαράκι όπου ο παραγιός, καθισμένος χάμω, μπλέκει τα καλάθια του. Είναι μορφή Ρώσου καλογέου κλασική, θα έλεγα, με καστανόξανθα γένια,βλέμμα ανοιχτό κι εκείνον τον απροσδιόριστο σλαβικό αέρα που περιέχει ζωική ορμή και μυστικοπάθεια, ανθρωπιά απέραντη και καταστροφή. Μας χαμογελά και συνεχίζει τη δουλειά του. Από ένα διπλανό δωμάτιο, προβάλλει ο πατήρ Nίκων, χαμογελαστός κι αυτός και μας χαιρετά.\n…….Είναι ίσιος, μάλλον υψηλός, με λίγα άσπρα γένια. Δεν φαίνεται καθόλου κουρασμένος, ούτε σωματικά ούτε διανοητικά, παρά τη μεγάλη του ηλικία. Τουναντίο, βαδίζει με άνεση και το βλέμμα του σπιθοβολεί, ολοζώντανο. Έχει μια γοητεία παράξενη, πολύ ισχυρή, που κατακτά από την πρώτη στιγμή το συνομιλητή του. Η όψη του υποβάλλει μια βαθιά, άδολη, πολυδουλεμένη και πολύ έμπειρη πνευματικότητα, μια ήρεμη εγκαρτέρηση, μια αδιατάρακτη εσωτερική γαλήνη και, μαζί, μιάν εξαίρετη ευγένεια καταγωγής και ήθους, μια πολύ μεγάλη αρχοντιά. Η παραμικρή του κίνηση αναδίνει μια κομψότητα, μια λεπτότητα, μια χάρη που δεν βρίσκονται πιά στη σημερινή κοινωνία και που μου φάνηκαν σαν επιβιώσεις ανακτορικές από έναν άλλον αιώνα.\n…….Μας μίλησε πρώτα αγγλικά, ύστερα η συζήτηση κύλησε αυθόρμητα στα γαλλικά. Μεταχειριζότανε και τις δύο γλώσσες τέλεια. Είπαμε μερικά πράματα για το Άγιον Όρος, για τις εντυπώσεις μας από την επίσκεψή μας.\n…….- Εδώ μας φυλάει η Παναγία, είπε. Μιλήσαμε λίγο και για τον κόσμο και είδαμε πως είταν ενήμερος για τη γενική κατάσταση των πραγμάτων. Άφησε να διαφανεί η απογοήτευσή του για την εξέλιξη του πολιτισμού μας. Τού είπα ότι πιστεύω σε μια μελλοντική πνευματική αναγέννηση που θα ακολουθήσει, μια μέρα, τη σημερινή υποχώρηση των αξιών του πνεύματος. Πρόσθεσα, μάλιστα, ότι θεωρώ πιθανό, σε μια τέτοια ανόρθωση, να παίξει μεγάλο ρόλο η πατρίδα του, η Ρωσία.\n…….- Όχι, κύριε, αποκρίθηκε σιγανά, μ’ ένα ύφος γεμάτο κατανόηση και επιείκεια, σαν να ήξερε καλά τι εννοούσα και σαν να το είχε ξεπεράσει από πολύν καιρό. Όχι, κύριε, δεν θα γίνει τέτοιο πράμα σε τούτον τον κόσμο, ούτε στην πατρίδα μου ούτε αλλού.\n…….Με κοίταξε στα μάτια μ’ έναν τρόπο σαν να ήθελε να μου δώσει μιάν είδηση που θα έπρεπε να την είχα υπ’ όψη μου. Δεν επέμενε όμως σ’ αυτό που έλεγε, απλώς το σημείωνε.\n…….- Ζούμε το τέλος των καιρών, είπε.\n…….Nous vivons la fin des temps.\n…….Καί καθώς κόμπιαζα κάπως, με ρώτησε αν διάβασα την Αποκάλυψη. Ναί, την είχα διαβάσει.\n…….- Εκεί τα βλέπετε όλα καθαρά, είπε. Κι αυτά που γίνονται και τα όσα θα συμβούν.\n…….Προτού φύγουμε, τον παρακαλέσαμε να μας ευλογήσει. Στάθηκε μια στιγμή.\n…….- Είστε ορθόδοξοι; ρώτησε.\n…….- Ω τότε… είπε με μία κίνηση που σήμαινε πως, αφού είμασταν ορθόδοξοι, δεν υπήρχε δυσκολία σ’ αυτό που του ζητούσαμε.\n…….Μας ευλόγησε και του φιλήσαμε το χέρι.\n…….Σαν ξαναπήραμε το μονοπάτι, ο πατήρ Γερόντιος μου ζήτησε να του μεταφράσω ελληνικά τη συζήτηση. Τού τα είπα όλα.\n…….- Σωστά σας μίλησε, είπε. Πολύ σωστά. Αυτά πιστεύουμε όλοι μας εδώ.\n…….Στα πόδια μας τώρα χαίνει ο γκρεμνός των Καρουλιών. Γιά να μας τονώσει στον ανήφορο, ο συνοδός μας κόβει και μας προσφέρει κλωνάρια από μιάν ερημική, μεγάλη φασκομηλιά που κανείς δεν ξέρει πως ξεπετάχτηκε, σε μια στροφή του μονοπατιού, από τους βράχους. Τόσο έντονη ευωδιά δεν θυμούμαι να αισθάνθηκα άλλη φορά από θάμνο. Είναι άραγε το κλίμα που της δίνει το χάρισμα να αναδίνει τόσο άρωμα; Είναι μήπως η δύναμη που πρέπει να βάλει το φυτό για να μπορέσει να υπάρξει και να φουντώσει μέσα στην τόση ξηρότητα; Με θέλγει τόσο που κρατώ τα φύλλα της ακατάπαυστα κοντά στο πρόσωπό μου.\n…….Φτάσαμε στην κορυφή των Καρουλιών. Προχωρούμε λίγο ακόμα, από ένα κάπως ομαλότερο μονοπάτι, στις υπώρειες της μεγάλης κορυφής του Άθω, και βρισκόμαστε μέσα σ’ ένα μεγαλόπρεπο τοπίο που απλώνεται πλατιά στη νοτιοδυτική πλευρά της χερσονήσου. Αλλεπάλληλες μεγάλες χαράδρες σκίζουν το βουνό και σχηματίζουν μια σειρά βραχώδη παραπετάσματα που κατεβαίνουν ως τη θάλασσα. Αρκετά σκόρπια κελλιά βλέπουμε σε πετρώδεις πλαγιές, ανάμεσα σε άγριους θάμνους, πιο προσιτά όμως από κείνα των Καρουλιών, σαν εξοχικά, απόμερα καλύβια γεωργών. Προς τα απάνω είναι τα Κατουνάκια. Τα ησυχαστήρια που βλέπουμε σκορπισμένα στην απέναντί μας πλαγιά αποτελούν τη Μικρή Αγία Άννα. Πέρα από άλλες χαράδρες απλώνεται αμφιθεατρικά η καθαυτό Αγία Άννα, μεγάλη σκήτη, ολόκληρο χωριό, σαν τα Καυσοκαλύβια, με πολλές οικοδομές και φουντωμένα περιβόλια. Εκεί πιά η Έρημος έχει τελειώσει.\n…….Αφήνουμε δίπλα μας ένα μικρό ελαιώνα, φυτεμένο σε πεζούλια, περνούμε μια αγροτική πόρτα, προχωρούμε κάτω από μια κληματαριά. Βρισκόμαστε σ’ έναν ωραίο κήπο σαν ταράτσα που αγναντεύει, από πολύ ψηλά, τη θάλασσα. Ο ήλιος βασιλεύει απέναντί μας, ολοπόρφυρος. Στεκόμαστε μερικά λεπτά μαγεμένοι από τη σιγή, από τα φλογερά χρώματα του ουρανού, από τη δύναμη αυτής της φύσης. Τελειότερο περίγυρο για ν’ αφοσιωθεί κανείς ολότελα στη ζωή του πνεύματος δεν μπορώ να φανταστώ. Ο νούς, εδώ, απορίχνει αυθόρμητα ο,τι περιττό και μάταιο σέρνει μαζί του και συγκεντρώνεται στα ουσιώδη. Η έξαρση, σε μια τέτοια ατμόσφαιρα, πρέπει να είναι συνηθισμένη κατάσταση, κανόνας ζωής. Ακούμε νερό να κελαρύζει. Το έφεραν πρόσφατα οι Δανιηλαίοι, από μακριά, στην καρδιά της Ερήμου, και γλύκαναν κάπως τούτη τη γωνιά της. Είμαστε στον περίβολο του αγιογραφικού τους οίκου. Ο προιστάμενός του, ο γέροντας Στέφανος, μας περιμένει και προχωρεί, ευγενικός και γλυκομίλητος, να μας καλωσορίσει.\nH ΕΡΗΜΟΣ ΤΟΥ ΑΓΙΟΥ ΟΡΟΥΣ


Αφοπλιστικός Τούρκος δημοσιογράφος σε Ερντογάν: Άρα η Κωνσταντινούπολη είναι ελληνική; - ΤΟΜΗ στην ενημέρωση\nΣάββατο, 23/01/2021 | 16:13\nΣπύρος Πλέουρας | 05/11/2016, 11:17 πμ | 0 σχόλια\nΦωτιά» στα »όνειρα» του Τούρκου προέδρου Ερντογάν για μια »Μεγάλη Τουρκία» βάζει με σημερινό άρθρο του στην εφημερίδα Χουριέτ ο δημοσιογράφος Μπουράκ Μπεκντίλ, γνωστός για τα αιχμηρά κείμενά του κατά των πολιτικών του »σουλτάνου»το κείμενό του στην γνωστή εφημερίδα με τίτλο «Άρα, η Κωνσταντινούπολη είναι ελληνική;» ο δημοσιογράφος- γνωστός για την καυστική πένα του κατά των πολιτικών του Ερντογάν- γράφει:\nΘα μπορούσε να έχει. Αλλά δεν έχει. Γιατί στο μυαλό των ισλαμιστών, έχει σημασία το μέγεθος; Είναι η Τουρκία, με οποιοδήποτε αξιόπιστο διεθνές κριτήριο, μία καλύτερη χώρα, ας πούμε, από την Ελβετία – η οποία εκτείνεται σε 41.000 τετραγωνικά χιλιόμετρα, ή στο 5% της τουρκικής γης;\nΣτην ίδια ομιλία, ο κ. Ερντογάν αναφέρθηκε στα ελληνικά νησιά στο Αιγαίο Πέλαγος. «Αυτά τα νησιά κάτω από την μύτη μας ήταν δικά μας» είπε. «Σε αυτά τα νησιά υπάρχουν μνημεία μας, η ιστορία μας, τα τζαμιά μας…». Αυτό είναι αλήθεια. Αλλά εφαρμόζοντας την ίδια λογική σε αυτό που είναι σήμερα η Τουρκία, μπορεί κανείς να οδηγηθεί σε αξιώσεις που σίγουρα δεν θα αρέσουν στον κ. Ερντογάν.


Μόλις 6 εκατοστά από τον τελικό απείχε η Αφροδίτη Μανιού που κατετάγη 13, καθώς στο Α' γκρουπ του ακοντισμού έριξε 48,52μ. και ...\nEskilstuna: Αυλαία και στο Ευρωπαικό Ε/Ν την Πέμπτη\nPublished on 16-07-15 02:11\nΤην Πέμπτη το πρωι ξεκινάει στην βροχερή Eskilstuna της Σουηδίας και το Ευρωπαικό Ε/Ν, με τον Κυριάκο Ζώτο να κάνει την αρχή στο πρώτο αγώνισμα της διοργάνωσης (10:25 ώρα Ελλάδος) τον προκριματικό της σφαιροβολίας, με το οριο να είναι στα 18,60μ., επίδοση κατά 2 εκατοστά χαμηλότερη του ρεκόρ του. Ξεχωριζει στο αγώνισμα ο Πολωνός Bukowiecki.\nΟ τελικος θα διεξαχθεί το ίδιο απόγευμα (οπως και αυτός των 10000μ. εφήβων., ενώ το πρωί το βάδην νεανίδων και ξεκινάει και το 7θλο)\nΤο απόγευμα αγωνίζονται ...\nPublished on 16-07-15 00:17\nΜε 10 (απο τις 26) ελληνικές συμμετοχές, όπου στο φινάλε του πρωινού προγράμματος είχαμε μια πρόκριση σε τελικό και μια σε ημιτελικό, ξεκίνησε το Παγκόσμιο Πρωτάθλημα Παίδων-Κορασίδων στο Κάλι της Κολομβίας.\nΟ Μιλτιάδης Τεντογλου με την πρώτη του προσπάθεια έφτασε στα 7,57μ. στο μήκος, κάνοντας έτσι το όριο των 7,45μ και πέρασε με την 4η επίδοση για τον τελικό της Πέμπτης (02.30 ξημερώματα Παρασκευής ώρα Ελλάδος). Από την άλλη, ο Παναγιώτης Μαντζουρογιάννης είχε 3 άκυρες προσπάθειες.\nΟ Τεντογλου με -πανελλήνιο- ρεκορ 7,69μ. έχει την 4η επίδοση, μετά τους δύο 8μετρους Κουβανούς και τον Αυστραλό που είχε και την καλύτερη επίδοση το πρωί με 7,88μ.\nΗ Αλεξία Πολυκράτη πήρε απευθείας πρόκριση για τις ...\nΚάτω από τα 20 ο VanNiekerk στα 200μ., 88η φορά κάτω από τα 10 ο Powell στα 100μ.\nPublished on 15-07-15 14:50\nΑρκετές καλές επιδόσεις έγιναν στο meeting της Λουκέρνης, όπου είχαμε και ελληνική συμμετοχή με την Ειρήνη Βασιλείου να τρέχει στον 8ο διάδρομο τα 400μ σε 54.23, με τη Τζαμαικανή McPherson να κερδίζει σε 50.50 και την Adekoya να κάνει ρεκόρ Μπαχρέιν με 50.86.\nΣτη δισκοβολία 4ος ήταν ο Κύπριος Απόστολος Παρέλλης με 61,19μ. από την πρώτη του βολή, ενώ νικητής ήταν ο Γερμανός Wierig με 63,85μ.\nΟ 23χρονος ΝοτιοΑφρικανός Van Niekerk λίγες μέρες μετά το 43.96 στα 400μ. έκανε ...\nΟι πρώτες εικόνες από τις εγκαταστάσεις στο Κάλι\nPublished on 14-07-15 20:20\nΣύγχρονες και καινούργιες οι εγκαταστάσεις του σταδίου αλλά και των ειδικά διαμορφωμένων βοηθητικών χώρων αυτού, στο Κάλι της Κολομβίας. Εκεί όπου από τις 15-19 Ιουλίου θα χτυπάει η καρδιά του παγκόσμιου στίβου και όλοι θα μπορέσουν να παρακολουθήσουν τις προσπάθειες των νεαρών αθλητών της κατηγορίας παίδων-κορασίδων και να πάρουν μια γεύση από τους πρωταθλητές του μέλλοντος.\n(Κλειστό γυμναστήριο κοντά στο στάδιο του στίβου)\n(Φωτογραφία από το βοηθητικό γήπεδο στίβου- χώρος προθέρμανσης των αθλητών)\n(Φωτογραφία από το βοηθητικό γήπεδο ...\nCali: Με 17 για... αρχή στο παγκόσμιο Π/Κ\nPublished on 14-07-15 19:16\nΑπό τα ξημερώματα της Τρίτης η Εθνική ομάδα Π/Κ βρίσκεται στο Κάλι της Κολομβίας. Οι 26 Έλληνες αθλητές και αθλήτριες είναι έτοιμοι να αγωνιστούν και να κάνουν το καλύτερο δυνατό στο Παγκόσμιο Πρωτάθλημα της κατηγορίας τους.\nΓια όλα τα παιδιά αυτή είναι μια από τις μεγαλύτερες εμπειρίες που έχουν ζήσει και σίγουρα θα τους μείνει αξέχαστη. Το κλίμα μέσα στην ομάδα είναι πραγματικά πολύ καλό και αυτό φαίνεται από τα χαμόγελα όλων των παιδιών, αλλά και των συνοδών της ομάδας, στην φωτογραφία.\nΤην πρώτη ημέρα των αγώνων θα αγωνιστούν 17, από τους 26 συνολικά, Έλληνες αθλητές και αθλήτριες.\nΤο πρόγραμμα της πρώτης ημέρας περιλαμβάνει κυρίως προκριματικούς, ωστόσο θα γίνουν και οι τελικοί σε σφαιροβολία Παίδων και δισκοβολία Κορασίδων, δύο αγωνίσματα ...\nPublished on 14-07-15 10:58\nΣτο Gwangju της Ν.Κορέας ολοκληρώθηκαν οι αγώνες για την παγκόσμια Πανεπιστημιάδα.\nΔεν υπήρξε ελληνική συμμετοχή, ενώ η Κύπρος είχε εκπροσώπηση με 5 αθλητές.\nΗ Νεκταρία Παναγή πήρε την 4η θέση στο μήκος με 6,52μ. Ο Μίλαν Τραικοβιτς ήταν 6ος στα 110μ. εμπόδια με 13.78.\nΗ Ανδρονίκη Λαδά ήταν 8η στη δισκοβολία με 54,19μ. και ο Κώστας Σταθελάκος 10ος στη σφυροβολία με 68,91μ.\nΚαλή εμφάνιση παρότι δεν έφτασε ως τον τελικό είχε η Ναταλία Ευαγγελίδου, με 2.03.62 στονν ημιτελικό των 800μ.\nΗ Ρωσία ήταν η κυρίαρχος στα αγωνίσματα του στίβου με 12 χρυσά.\nΣτο ύψος ο Syplakov πέρασε τα 2,31μ. ενώ στο μήκος ο Shalin έκανε 8,29μ.\nΣτο τριπλούν ...\nΣτα 5,85μ ο Lavillenie, o Darien κέρδισε τα εμπόδια στη Γαλλία, Vicaut-Lemaitre 1-1\nPublished on 14-07-15 00:38\nΤο Γαλλικό πρωτάθλημα διεξήχθη στις 10-12 Ιουλίου στη Villeneuve d'Ascq -δίπλα στη Lille.\nΟ Renaud Lavillenie μετά από 2 απανωτά σοκ σε αγώνες Diamond League, έδειξε σαφώς καλύτερος κερδίζοντας τον τίτλο στο επικοντώ κάνοντας μονάχα 2 επιτυχημένα άλματα, στα 5,70μ. και στα 5,85μ. ενώ μετά απέτυχε στα 6,00μ. Ο Kevin Menaldo ήταν δεύτερος με 5,75μ.\nΜονομαχία μεταξύ Jimmy Vicaut και Christophe Lemaitre ήταν τα 100μ και τα 200μ.\nΟ Vicaut με πρόσφατη την ισοφάριση του ρεκόρ Ευρώπης, ήταν ο νικητής στα 100μ με 9.92 έναντι 10.07 του Lemaitre, ενώ αντίστροφο σκηνικό είχαμε στα 200μ. με τον Lemaitre να επικρατεί με 20.28 και τον Vicaut να ...\nΜε 10μελή ομάδα στο Ευρωπαικό Ε/Ν η Κύπρος\nPublished on 13-07-15 23:29\nΜε 10 αθλητές -1 έφηβο και 9 νεάνιδες, που θα συγκροτήσουν και σκυταλοδρομία 4χ100μ.- συμμετέχει η Κύπρος στο Πανευρωπαικό Ε/Ν στην Eskilstuna της Σουηδίας, στις 16-19/7\nΠαϊσιος Δημητριάδης – 200μ.\nΔήμητρα Κυριακίδου – 100μ.-200μ.-4Χ100μ.\nΠαρασκευή Ανδρέου – 100μ.-4Χ100μ.\nΟλίβια Φωτοπούλου – 100μ.-4Χ100μ.\nΝαταλία Χριστοφή ...\nΣτη σφαιροβολία ο Νίκος Σκαρβέλης πέρασε από τον πρωινό προκριματικό με 18,87μ., τη δεύτερη επίδοση, στον τελικό όμως ξεκίνησε αγχωτικά με δύο άκυρες προσπάθειες. Στην τρίτη έριξε 18,56μ εξασφαλίζοντας θέση στην ...\nPublished on 11-07-15 23:56\nPublished on 11-07-15 23:06\nPublished on 10-07-15 22:48\nΣελίδα 51 από 181 Πρώτη ... 264143444546474849505152535455565758596176101151 ... Τελευταία


Έχει ηρεμιστικές, τονωτικές αλλά και αντισηπτικές και εντομοκτόνες ιδιότητες\nΑντισπασμωδικό ημικρανίες, πονοκέφαλοι (χαλαρώνει τη νευρομυϊκή ένταση), παιδική διάρροια.\nΗρεμιστικό αϋπνία, ευερεθιστότητα\nΧωνευτικό για φουσκώματα, για δυσπεψία, για τόνωση της όρεξης\nΕμμηναγωγό για προβλήματα περιόδου που οφείλονται στο νευρικό σύστημα, εμμηνόπαυση, δυσμηνόρροια, αμηνόρροια\nΟφθαλμικό κουρασμένα μάτια\nΕπουλωτικό σε πληγές, καψίματα\nΤο ρωμαϊκό χαμομήλι είναι εξαιρετικά ήπιο και μπορεί να χρησιμοποιηθεί σε παιδιά. Για καθαρισμό, ερεθισμούς, προσθέτοντας δυο –τρείς σταγόνες στο νερό για στομαχικές διαταραχές.\nΓια ερεθισμούς ματιών μπορούμε να βάλουμε διάλυμα – έγχυμα χαμομηλιού σε κομπρέσες, ή βρεγμένα σε βραστό νερό φακελάκια χαμομηλιού – αφού αφήσουμε να κρυώσουν – πάνω στα μάτια ως κομπρέσες. Ιδανικές κομπρέσες για τα ερεθισμένα μάτια ή σε περιπτώσεις επιπεφυκίτιδας αποτελούν τα Hydrosol χαμομηλιού και λεβάντας. (Αναλογία 20% νερό λεβάντας και 80% νερό χαμομηλιού κομπρέσες πρωί βράδυ για 3-4 ημέρες)\nΠΟΤΕ ΔΕΝ ΧΡΗΣΙΜΟΠΟΙΟΥΜΕ ΑΙΘΕΡΙΟ ΕΛΑΙΟ ΣΤΑ ΜΑΤΙΑ ΕΣΤΩ ΚΑΙ ΔΙΑΛΥΜΕΝΟ\nΤο όξινο PH του, το κάνει κατάλληλο για πλύσεις ευαίσθητης περιοχής ή πρωκτικού κνησμού\nΤο αιθέριο έλαιο του ρωμαϊκου χαμομηλιού, αναμιγνύεται καλά με αιθέρια έλαια περγαμόντου, ιεροβότανου, γιασεμιού, νερολί, τριαντάφυλλου, γεράνιου και λεβάντας\nΟ τύπος της προσωπικότητας «ρωμαϊκό χαμομήλι» είναι εκείνος που ακτινοβολεί φως, χαρά και συναίσθημα. Ονειροπόλος, είναι ευχάριστο να συναναστρέφεσαι μαζί του επειδή αναδύει εσωτερική γαλήνη\nΑντιαλλεργικό, αντιμυκητισιακό, δυνατό αντιφλεγμονώδες – το αζουλένιο και η a- bisabolol μειώνουν τα επίπεδα της ισταμίνης- (έκζεμα ξηρό ή ατοπικό, γαστρίτιδα , προβλήματα δέρματος, έλκη, πληγές, ροδόχρους πιτυρίαση, καψίματα, έκζεμα, πυρετός εκ χόρτου, αλλεργικό άσθμα, ρευματισμοί). Κατάλληλο για ευαίσθητο δέρμα. Σε απλό κάψιμο βάζουμε μία δύο σταγόνες αιθέριου ελαίου αδιάλυτο και από πάνω λίγο πάγο.\nΑντισπασμωδικό: για γαστρικούς σπασμούς, δυσμηνόρροια, πονοκέφαλο που οφείλεται σε νευρική ένταση\nΤο αιθέριο έλαιο ου γερμανικού χαμομηλιού μαζί με αυτό του πορτοκαλιού και του μανταρινιού μέσα σε υδαρές ζελέ (π.χ. αλόης) σε διάλυση 5% έχουν άμεσο υδατικό αποτέλεσμα που διαρκεί στο δέρμα.\nΑναμιγνύεται καλά με λεβάντα, πατσουλί, τριαντάφυλλο, περγαμόντο, μαντζουράνα, γιασεμί


«Μικρά τα παιδιά μου με ρώταγαν γιατί με...» - Η αποκάλυψη της Ελένης Μενεγάκη on air - News - Youweekly\nΣε απόγνωση η Ελένη Μενεγάκη - Ανακοινώθηκαν τα δυσάρεστα πριν από λίγο\nΤα νέα για την Ελένη Μενεγάκη δεν είναι τα πιο θετικά, καθώς προέκυψε μια οικονομική υποχρέωση, η οποία πρέπει να ρυθμιστεί άμεσα, με την ίδια να «παγώνει» μπροστά σε αυτό που έμαθε πρόσφατα.\nΑν ψάχνετε ένα λόγο, για τον οποίο η όμορφη παρουσιάστρια δεν εμφανιζόταν ιδιαίτερα το τελευταίο διάστημα, αυτός ήταν οικονομικός. Ήταν ένα πρωινό, όταν στο σπίτι της έφτασε ένα «ραβασάκι» από την εφορία, ζητώντας της άμεση καταβολή ενός μεγάλου ποσού.\nΣυγκεκριμένα, πρόκειται για το ποσό των... διαβάστε εδώ την συνέχεια στο Athensmagazine.gr


Να ετοιμασθούμε για το μέλλον - EnergyIn\nΝα ετοιμασθούμε για το μέλλον\nΑνάπτυξη του κοιτάσματος Karish North στο Ισραήλ από την Energean\nΣημαντική η συμφωνία με το Ισραήλ και την Κύπρο για το ενδεχόμενο μεταφοράς ηλεκτρικής ενέργειας στη χώρα μας, πολύ σημαντική η κατασκευή του ΤΑΡ για τη γεωστρατηγική αναβάθμιση της χώρας μας στον ενεργειακό χάρτη, πολύ αισιόδοξα τα μηνύματα για τα αποθέματα υδρογονανθράκων σε διάφορες περιοχές της χώρας.\nΌλα αυτά προμηνύουν ότι στο άμεσο μέλλον θα υπάρξει σημαντική εξέλιξη στη χώρα για τα ενεργειακά, αλλά και για την απασχόληση. Νομίζουμε όμως ότι αυτό που χρειάζεται πλέον και πρέπει να αντιμετωπισθεί άμεσα, είναι η δημιουργία ενός φορέα ο οποίος θα σχεδιάζει τη στρατηγική της χώρας, ανεξάρτητα από την εκάστοτε κυβέρνηση, παρακολουθώντας τις διεθνείς εξελίξεις στις αγορές, αλλά και την ανάπτυξη των τεχνολογιών, ώστε παράλληλα με τις βραχυπρόθεσμες κινήσεις να αρχίσει να χαράσσεται ένας εθνικός σχεδιασμός μακράς πνοής.\nΑφορμή για τον προβληματισμό αυτό έδωσε δημοσίευμα, σύμφωνα με το οποίο στις ΗΠΑ έχουν στόχο έως το 2050 να καλύπτουν τις ενεργειακές τους ανάγκες από τα φωτοβολταϊκά, περιορίζοντας τη χρήση του φυσικού αερίου και του πετρελαίου. Και μάλιστα μελέτη υπολογίζει κόστος σε 1 δολ. το Watt.\nΠρόσφατα διαβάσαμε για την ανάπτυξη νέων αιολικών πάρκων στην Ευρώπη.Ήδη βλέπουμε δηλαδή ότι η είσοδος των νέων μορφών παραγωγής ενέργειας έχει αρχίσει να πραγματοποιείται. Υπάρχει δηλαδή το ενδεχόμενο, όταν φθάσει η Ελλάδα στη φάση της αξιοποίησης των ενεργειακών πόρων που προωθεί σήμερα να είναι πλέον ακριβές και ξεπερασμένες.\nΑς αρχίσουμε λοιπόν κάποια στιγμή να κοιτάμε και το μεθαύριο… Και δεν χρειάζεται να το κάνουμε μόνοι μας… Ας συνεργασθούμε με αυτούς που έχουν ήδη ξεκινήσει…. Πρέπει κάποια στιγμή να επενδύσουμε ως κράτος και λαός στην έρευνα… Αυτό φέρνει την πρόοδο…\ntags: Ελλάδα Ενεργειακός χάρτης Ισραήλ\nπροηγούμενο Θολό το τοπίο για τη "διακοψιμότητα"


Συνταγές για παστίτσιο φύλλο κρούστας (έτοιμο φύλλο) | Συνταγούλης\nΣυνταγές για παστίτσιο φύλλο κρούστας (έτοιμο φύλλο)\nΠαστίτσιο σε φύλλο κρούστας\nΈνα παστίτσιο που του αξίζει …“τίτλος ευγενείας”\nΥλικά που χρησιμοποιούνται: κρεμμύδια, κεφαλοτύρι, φύλλο&nbspκρούστας, μαργαρίνη, αυγά, ελαιόλαδο, μακαρόνια, κοτόπουλο, ντοματάκια, ντομάτα, κιμάς&nbspμοσχαρίσιος, βούτυρο...\nΣυστατικά * 250γρ. μακαρονάκι κοφτό * 400γρ. κιμάς * 1 κρεμμύδι ψιλοκομμένο * 1 καρότο τριμμένο * 1 φλυτζάνι ντοματάκια... ...\nΠΑΣΤΙΤΣΙΟ ΤΥΛΙΧΤΟ ΣΕ ΦΥΛΛΟ\nΌταν φτιάχνω παστίτσιο έχω ένα πρόβλημα. Στο γιο μου δεν αρέσει η μπεσαμέλ. Έτσι βρήκα έναν τρόπο να τη φάει χωρίς να το καταλάβει. Δείτε πώς. (Αυτό το φαγητό είναι ιδανικό και για μπουφέ.)... ...\nΤο Παστίτσιο είναι ένα αγαπημένο παραδοσιακό φαγητό του φούρνου της Ελληνικής Κουζίνας που γίνεται από βρασμένα μακαρόνια και κοκκινιστό κιμά που καλύπτονται με μια στρώση Μπεσαμέλ.Η λέξη παστίτσιο (Ιταλικά pasticcio) είναι αντιδάνειο, δηλαδή προήλθε από την Ελληνική γλώσσα, πέρασε στις Ευρωπαϊκές και από εκεί μας ξανάρθε, λίγο αλλαγμένο! Προήλθε από το ...\nΕκεί λοιπόν το ονομάζουν “pasticcio dolce” που σημαίνει “γλυκό παστίτσιο” και που υπόσχομαι ότι θα είναι ένα ορόσημο που θέλω να πετύχω όταν θα έχω λίγο χρόνο παραπάνω. ...\nΓια την ώρα θα δούμε την πολύ πιο απλή (και πολύ λιγότερο απαιτητική) επτανησιακή εκδοχή του, στην οποία, αφαιρουμένης της αντίθεσης γλυκού-αλμυρού και διατηρουμένων των χοντρών μακαρονιών, η ιδιαιτερότητά του είναι ότι δεν θα βρούμε μέσα κιμά, αλλά ψιλοκομμένα κομματάκια κοτόπουλου. ...


Μέρκελ | DonKihotes.Gr\nΜην με μαλώνετε\nΤσίπρας, Ολάντ και Μέρκελ στην σημερινή σύσκεψη με το κλίμα με τον δικό μας να έχει ένα παραπονιάρικο ύφος.\nPosted in Φωτογραφίες | Tagged Μέρκελ, Ολάντ, Τσίπρας, φωτογραφία | Leave a comment\nΡωσικά τρολ και instagram της Μέρκελ. Εδώ υπάρχει ένας έρωτας μεγάλος…\nPublished June 9, 2015 | By DonKifotis\nΧαρά και τροφή στα ρωσικά τρολ έδωσε η Μέρκελ με τον λογαριασμό που άνοιξε στο instagram στις 3 Ιουνίου. Ανέβασε πάνω από 50 φωτογραφίες και το τρολάρισμα πήγε σύννεφο. Άλλοι την παρομοιάζουν με τον Χίτλερ, άλλοι της επιτίθενται για την υποστήριξη της Δύσης στην φασιστική κυβέρνηση της Ουκρανίας, άλλοι της υπενθυμίζουν τον Βλαδίμηρο, άλλοι την προειδοποιούν ότι θα επιστρέψουν στο Βερολίνο ξανά σύντομα και άλλα τέτοια με τους διαχειριστές της σελίδας να μην προλαβαίνουν να σβήνουν σχόλια. Αλλά και που τα σβήνουν, δεν πετυχαίνουν κάτι. Μετά από λίγο νέα ανάλογα σχόλια βρίσκονται κάτω από τις φωτογραφίες και ο διαδικτυακός πόλεμος καλά κρατεί.\nΑν πιστέψουμε τους New York Times και το Radio Free Europe, τα ρωσικά τρολ “γεννήθηκαν” από το Κρεμλίνο με σκοπό να προπαγανδίζουν υπέρ της ρωσικής κυβέρνησης τόσο στην χώρα όσο και στο εξωτερικό. Μπορεί, όμως, να μην είναι κατευθυνόμενοι και απλά να κάνουν το κέφι τους δρώντας μόνο για πάρτη τους.\nPosted in Κόσμος | Tagged instagram, Μέρκελ, τρολ, τρολάρισμα, φωτογραφίες | Leave a comment\nΠροδότες Μέρκελ και BND για το Spiegel\nPublished May 2, 2015 | By DonKifotis\n“Η ΠΡΟΔΟΣΙΑ”. Αυτός είναι ο σκληρός τίτλος του σημερινού Spiegel για την Μέρκελ, την γερμανική κυβέρνηση και την BND, την γερμανική Υπηρεσία Πληροφοριών. Continue reading →\nPosted in Κόσμος | Tagged BND, Datagate, Gerhard Schindler, Spiegel, Thomas de Maiziere, Η ΠΡΟΔΟΣΙΑ, Μέρκελ, Μπρίτα Χάσελμαν | Leave a comment\nΝτάισελμπλουμ, Βαρουφάκης, Μέρκελ και Πούτιν σε εξαιρετική ολλανδική σάτιρα\nΝτάισελμπλουμ, Β αρουφάκης, Μέρκελ και Πούτιν ραπάρουν σε μία άκρως αστεία και πετυχημένη ολλανδική σάτιρα. Continue reading →\nPosted in Διάφορα | Tagged βαρουφακης, βίντεο, Μέρκελ, νταισελμπλουμ, Ολλανδία, πούτιν, σατιρα | Leave a comment\nΌλα τ’ άλλα είναι λεπτομέρειες…\nPosted in Σκίτσο | Tagged βαρουφακης, Μέρκελ, σκιτσο | Leave a comment\n“Αυτή είναι η Ελλάδα…”\nΤρομερό το σημερινό σκίτσο της Guardian. Ο Ολάντ νομίζει ότι κοιτάει την Ουκρανία και αναφωνεί: “Θεέ μου! Κοίτα όλη αυτή την καταστροφή, την απόγνωση, το χάος που έχουν οδηγήσει στην ανθρώπινη δυστυχία. Και όλα αυτά για το καπρίτσιο ενός ανθρώπου με αδίστακτη φιλοδοξία! Πρέπει να δράσουμε τώρα για να σταματήσουμε την τραγωδία στην Ουκρανία”, με την Μέρκελ να του απαντάει: “Σκάσε ηλίθιε. Αυτή είναι η Ελλάδα…”\nPosted in Σκίτσο | Tagged guardian, Ελλάδα, Μέρκελ, Ολάντ, ουκρανία, σκιτσο | Leave a comment\nΌσο… αγαπητή είναι στην Ελλάδα η Frau Μέρκελ, άλλο τόσο και περισσότερο είναι στην Ιταλία. Αυτή την… αγάπη φρόντισαν να δείξουν οι Ιταλοί στην παρέλαση του καρναβαλιού στο Viareggio μ’ αυτό το τεράστιο ομοίωμα.\nPosted in Φωτογραφίες | Tagged viareggio, καρναβαλι, Μέρκελ, ομοιωμα, παρελαση | Leave a comment\nΌταν ο… πολιτικός λόγος του Πούτιν καθήλωσε την Μέρκελ\nΌταν η Μέρκελ συναντιέται με κάποιον άλλον πολιτικό άλλης χώρας, συνηθίζει να έχει υφάκι ανωτερότητας. Ο Βλαδίμηρος, όμως, δεν είναι ένας άλλος πολιτικός. Continue reading →\nPosted in Πολιτική | Tagged βίντεο, Μέρκελ, πολιτικος λογος, πούτιν | Leave a comment


ΤΕΛΕΥΤΑΙΑ ΝΕΑ: Ημερομηνία έναρξης της συζήτησης για το Μεσοπρόθεσμο η Τετάρτη στις 16:30 ▬ Σε 24ωρο κλοιό εισέρχεται από τις 07:00 το πρωί της Τετάρτης ο χώρος περιμετρικά της Βουλής ▬ Γ.Σ.Ε.Ε. και Α.Δ.Ε.Δ.Υ την Τετάρτη στις 11:00 συγκέντρωση στο Πεδίον του Άρεως και πορεία προς τη Βουλή. Αγανακτισμένοι στην Ελλάδα: Ιουνίου 2011


Τροχαίο ατύχημα μοτοσικλετιστή. Κάταγμα φάλαγγας πέμπτου δακτύλου αριστερού άκρου ποδός και αναρρωτική άδεια τριάντα ημερών. Επιδικάσθηκε ηθική βλάβη 2500Ε - Δικηγορικό γραφείο Θεσσαλονίκη Δ & Ε ΜπάτζιουΔικηγορικό γραφείο Θεσσαλονίκη Δ & Ε Μπάτζιου\nΤΟ ΕΙΡΗΝΟΔΙΚΕΙΟ ΘΕΣΣΑΛΟΝΙΚΗΣ ΕΙΔΙΚΗ ΔΙΑΔΙΚΑΣΙΑ ΠΕΡΙΟΥΣΙΑΚΩΝ ΔΙΑΦΟΡΩΝ (ΔΙΑΦΟΡΕΣ ΓΙΑ ΖΗΜΙΕΣ ΑΠΟ ΑΥΤΟΚΙΝΗΤΑ) ΣΥΓΚΡΟΤΗΘΗΚΕ από τον Ειρηνοδίκη .., ..και από τη Γραμματέα\nΣΥΝΕΔΡΙΑΣΕ δημόσια στο ακροατήριό την…………Απριλίου 2019, για να δικάσει την εξής υπόθεση, μεταξύ :\nΤΟΥ ΕΝΑΓΟΝΤΟΣ : ……. ο οποίος παραστάθηκε στο Δικαστήριο μετά της πληρεξούσιας δικηγόρου του Μπάτζιου Ελισάβετ του Δημητρίου (Α.Μ.Δ.Σ.Θ. 7598, Πολυτεχνείου 19 – Θεσσαλονίκη).\nΤΩΝ ΕΝΑΓΟΜΕΝΩΝ : …….\nΑΦΟΥ ΜΕΛΕΤΗΣΕ ΤΗ ΔΙΚΟΓΡΑΦΙΑ ΣΚΕΦΘΗΚΕ ΣΥΜΦΩΝΑ ΜΕ ΤΟΝ ΝΟΜΟ\n…..Αποκλειστικά υπαίτιος του ατυχήματος, κατά την κρίση του Δικαστηρίου, ήταν ο πρώτος εναγόμενος και οδηγός του με αριθμό κυκλοφορίας ….. αυτοκινήτου…καθόσον, κινούμενος σε παράλληλη σχεδόν πορεία με τη δίκυκλη μοτοσικλέτα του ενάγοντος, από την αριστερή πλευρά αυτής, και έχοντας την πρόθεση να εισέλθει, με δεξιά στροφή, από την οδό…… στην οδό ….., δεν κατέλαβε έγκαιρα το δεξιό τμήμα του ελεύθερου οδοστρώματος του ρεύματος πορείας του, ώστε να κινηθεί παραπλεύρως των σταθμευμένων στη δεξιά λωρίδα κυκλοφορίας αυτού οχημάτων, ούτε έθεσε σε λειτουργία τον δεξιό δείκτη αλλαγής κατεύθυνσης (φλας) του αυτοκινήτου που οδηγούσε, ώστε να προειδοποιήσει τους λοιπούς χρήστες της οδού για την πρόθεσή του αυτή, αλλά επιχείρησε αιφνιδιαστικά και χωρίς έλεγχο τη δεξιά στροφή, όταν έφθασε στο ύψος της διασταύρωσης των οδών ……, μη έχοντας αντιληφθεί, από έλλειψη προσοχής, την εκ δεξιών του κινούμενη μοτοσικλέτα του ενάγοντος, με αποτέλεσμα να προκαλέσει τη σύγκρουση των δύο οχημάτων, για την οποία δεν φέρει ευθύνη ο ενάγων…\nΚατά τη σύγκρουση των δύο οχημάτων τραυματίστηκε ο ενάγων, ο οποίος διακομίστηκε, με ασθενοφόρο του Ε.Κ.Α.Β., στο Γ.Ν.Θ. όπου διαπιστώθηκε ότι είχε υποστεί κάταγμα της πρώτης φάλαγγας του πέμπτου δακτύλου του αριστερού άκρου ποδός και πολλαπλές εκδορές, εγκαύματα τριβής άνω και κάτω άκρων, προκειμένου δε να αναρρώσει από τον τραυματισμό του, χορηγήθηκε σταδιακά σ’αυτόν αναρρωτική άδεια τριάντα ημερών\nΤο Δικαστήριο, .. λαμβάνοντας υπόψη τις συνθήκες της σύγκρουσης, τον βαθμό πταίσματος του πρώτου εναγόμενου – υπαίτιου οδηγού, το είδος και την έκταση της προσβολής της υγείας του ενάγοντος, τον πόνο που του προκάλεσε ο σωματικός τραυματισμός του και τη μετέπειτα ταλαιπωρία του, κατά το στάδιο της αποθεραπείας του, επιπρόσθετα δε την κοινωνική και οικονομική κατάσταση των λοιπών, πλην της τρίτης εναγόμενης ασφαλιστικής εταιρείας, διαδίκων, κρίνει ότι ο ενάγων δικαιούται το ποσό των 2.500,00 ευρώ, ως εύλογη χρηματική ικανοποίησή του, λόγω της ηθικής βλάβης που υπέστη από τον σωματικό τραυματισμό του.


Μητσοτάκης: Απαλλάσσονται από φόρους τα πτητικά και καταδυτικά επιδόματα | Business Daily\nΓΔ: 868.66 1.08% Τζίρος: 48.83 εκ. € Τελ. ενημέρωση: 14:34:43 ΣΤΟΙΧΕΙΑ ΑΓΟΡΑΣ\n19 Ιαν 2022 13:58 Ανανεώθηκε: 14:00\nΤην απαλλαγή από φόρους των πτητικών και καταδυτικών επιδομάτων ανήγγειλε σήμερα ο πρωθυπουργός, Κυριάκος Μητσοτάκης, στην ομιλία του κατά την τελετή παραλαβής των 6 νέων μαχητικών αεροσκαφών Rafale στο αεροδρόμιο της Τανάγρας.\nΌπως υπογράμμισε ο πρωθυπουργός «τα πτητικά και καταδυτικά επιδόματα απαλλάσσονται από κάθε φόρο. Το μέτρο αυτό αφορά τις Ένοπλες Δυνάμεις αλλά και την Ελληνική Αστυνομία, την Πυροσβεστική και το Λιμενικό», με το μέτρο αυτό να αποτελεί μία «έμπρακτη ένδειξη ευγνωμοσύνης» για τους εργαζόμενους στις Ένοπλες Δυνάμεις και όχι μόνο.\nΑναφερόμενος στην απόκτηση των μαχητικών αεροσκαφών υπογράμμισε ότι αυτή απαντά «στις επίκαιρες ανάγκες της αμυντικής μας θωράκισης» και δεν αποτελεί ένδειξη «επιθετικότητας» απέναντι σε καμία χώρα. Σημείωσε ακόμη ότι «τα νέα μαχητικά καθιστούν την αεροπορία μας μια από τις ισχυρότερες στην Ευρώπη και τη Μεσόγειο και σφραγίζει την αμυντική συμπαράταξη της Ελλάδας με τη Γαλλία. Τα γαλλικά αεροσκάφη θα επιχειρούν μαζί με τις γαλλικές φρεγάτες».\nΕπεσήμανε, επίσης, ότι «για την απόκτηση των Rafale, δεν έχουμε ανάγκη την άδεια κανενός. Δεν θα κουραστώ να επαναλαμβάνω πως με την ίδια αποφασιστικότητα που κλείνουμε την πόρτα σε κάθε απειλή, κρατάμε ανοιχτά τα παράθυρα διαλόγου. Τα νέα μαχητικά θα ενταχθούν στη μοίρα Γεράκι. Όπως "Ιέραξ" ονομάστηκες ένα από τα πρώτα στατιωτικά αεροπλάνα που έλαβε ξανά η Ελλάδα πριν από 110 χρόνια από τη Γαλλία επί Ελευθερίου Βενιζέλου. Ακολούθησαν χρόνια ακμής και θριάμβων για την Ελλάδα. Καλωσορίζω τους χειριστές των Rafale, που τα έφεραν εδώ από τη Γαλλία, με τα λόγια του Ελευθερίου Βενιζέλου: Η Ελλάς θα παρακολουθεί πάντα την πρόοδο των εθνών κι έχω την ελπίδα πως δια των αεροπλάνων μας, θα ανυψωθεί η εθνική μας ελπίδα».


Ψήφισμα Αλληλεγγύης στους εργαζομένους του ΑΛΤΕΡ, που βρίσκονται σε επίσχεση εργασίας | Αριστερή Κίνηση Περιστερίου\n← Ψήφισμα Αλληλεγγύης στους απεργούς της Ελληνικής Χαλυβουργίας\nΖεί, Ζεί ο Τεμπονέρας Ζει! (21 χρόνια μετά) →\nΨήφισμα Αλληλεγγύης στους εργαζομένους του ΑΛΤΕΡ, που βρίσκονται σε επίσχεση εργασίας\nΤο Δημοτικό Συμβούλιο του Δήμου Περιστερίου, συμπαρίσταται στο δίκαιο αγώνα των εργαζομένων του ALTER, που αγωνίζονται για την καταβολή των δεδουλευμένων τους.\nΑπαιτούν να σταματήσει το πογκρόμ της φτώχειας και ανεργίας, που επιβάλει η εργοδοσία στο όνομα της κρίσης.\nΜε την επίσχεση εργασίας οι εργαζόμενοι δηλώνουν πως η πολιτική των αλλεπάλληλων μνημονίων, της κυβέρνησης και της τρόικας, στοχεύουν στη διάλυση των εργασιακών δικαιωμάτων.\nΟ αγώνας τους αφορά όλους μας. Ενώνουμε την φωνή μας με αυτή των εργαζομένων. Δεν μοιραστήκαμε τα κέρδη τους, δεν θα μοιραστούμε την κρίση τους. Η εργοδοτική τρομοκρατία δεν θα περάσει. Να ανατραπεί η επίθεση, να ανοίξει ο δρόμος για να πάρει ο κόσμος της δουλειάς στα χέρια του τον πλούτο που παράγει, προς όφελος όλης της κοινωνίας.


Δωρεάν ΝΒΑ μέσω youtube | Onsports.gr\nhome ΜπάσκετNBAΔωρεάν ΝΒΑ μέσω youtube Κοινοποιήστε\nΔωρεάν ΝΒΑ μέσω youtube\tΣυντάκτης: Onsports Team\nΔημοσίευση: Τετάρτη, 23 Φεβρουαρίου 2011 17.55\nΣε συζητήσεις με το ΝΒΑ και το NHL βρίσκεται η google για να μεταδίδονται ζωντανά αγώνες, σύμφωνα με ρεπορτάζ του newsbomb.\tΑυτό είναι εφικτό, αν αναλογιστεί κανείς τα google adds, δηλαδή τις διαφημίσεις που προβάλλονται μέσω του google και τα οποία φέρνουν τεράστια ποσά στα δίαφορα διαφημιστικά ταμεία. Αν αναλογιστούμε ότι μέσω του YouΤube η google παρουσιάζει 3 δισεκατομμύρια διαφημίσεις ανά εβδομάδα, καταλαβαίνουμε τι έχει να γίνει όταν πάρει «σάρκα και οστά» η συμφωνία του τεχνολογικού κολοσσού με την ομοσπονδία του ΝΒΑ και του ΝΗL.\nΠηγή: www.newsbomb.gr\tΚατηγορία: NBA


ΠΕΡΙΟΧΕΣ ΕΙΔΙΚΟΥ ΧΑΡΑΚΤΗΡΑ: Ποιές είναι και τι χορηγείται – ECOSMART PROPERTY DESIGN\nΠΕΡΙΟΧΕΣ ΕΙΔΙΚΟΥ ΧΑΡΑΚΤΗΡΑ: Ποιές είναι και τι χορηγείται\nΗ Πολεοδομία στην Κύπρο έχει αναγνωρίσει την σημασία των περιοχών με ιδιαίτερα αρχιτεκτονικά χαρακτηριστικά. Οι περιοχές αυτές ονομάζονται Περιοχές Ειδικού Χαρακτήρα, σε συντομογραφία ΠΕΧ. Υποδεικνύονται στους χάρτες των Σχεδίων Ανάπτυξης, δηλαδή των Τοπικών Σχεδίων και της Δήλωσης Πολιτικής. Σε αυτό το άρθρο μας μπορείς να μάθεις όλες τις λεπτομέρειες για το πολεοδομικό σύστημα της Κύπρου και την ιεράρχηση των Σχεδίων Ανάπτυξης. Σε αυτό το άρθρο θα δούμε ποιές συγκεκριμένα είναι οι περιοχές ειδικού χαρακτήρα και τι χορηγίες παρέχονται για σπίτια και άλλες οικοδομές που βρίσκονται σε αυτές.\nΠεριοχές Ειδικού Χαρακτήρα χαρακτηρίζονται οι περιοχές στις οποίες υπάρχουν, κατοικίες, διάφορες οικοδομές και άλλα ανθρωποποιητά στοιχεία κοινωνικού, ιστορικού, αρχαιολογικού, αρχιτεκτονικού, πολεοδομικού ή άλλου ενδιαφέροντος. Οι περιοχές αυτές δεν αποτελούν συγκεκριμένη ζώνη με δικούς της Συντελεστές Ανάπτυξης. Παρόλα αυτά η ανάπτυξη σε αυτές τις περιοχές ελέγχεται με άλλους περιορισμούς πέραν των μέγιστων συντελεστών της πολεοδομικής ζώνης που τους “φιλοξενεί”. Ως ΠΕΧ μπορούν επίσης να χαρακτηριστούν και περιοχές με ιδιαίτερα αξιόλογο φυσικό περιβάλλον.\nΠαραδείγματα τέτοιων περιοχών είναι τα ιστορικά κέντρα των πόλεων μας, οι ιστορικοί πυρήνες των χωριών αλλά και των δήμων μας και άλλες περιοχές όπου υπάρχουν σπίτια και οικοδομές με αξιόλογο αρχιτεκτονικό χαρακτήρα. Ο στόχος των Σχεδίων Ανάπτυξης είναι η διατήρηση του αυθεντικού χαρακτήρα των περιοχών αυτών που πολιτιστικά κατατάσσονται στο «ανθρωποποιητό περιβάλλον». Για αυτό και υπάρχουν ορισμένες πρόνοιες που αφορούν στις ΠΕΧ.\nΠρόνοιες που αφορούν στις ΠΕΧ\nΔεν υιοθετείται η αύξηση του καθορισμένου ύψους που επιτρέπεται να εφαρμοστεί σε διάφορες ζώνες όπως οικιστική ή εμπορική.\nΔεν μπορεί να ανεγερθεί η οικοδομή επί πιλοτής, εξαιρουμένου του τύπου της θμιυπόγειας πιλοτής, της οποίας η οροφή θα πρέπει να είναι μέχρι το 1,20μ. πάνω από το επίπεδο του εδάφους.\nΔεν υπόκεινται σε κίνητρα αύξησης του μέγιστου ύψους.\nΔεν υπόκειται στην δυνατότητα διείσδυσης της εμπορικής ζώνης σε γειτονική ζώνη, δηλαδή διείσδυση στην ΠΕΧ.\nΣχέδιο Χορηγιών για οικοδομές σε ΠΕΧ\nΤο σχέδιο χορηγιών έχει την επίσημη ονομασία «Σχέδιο Παροχής Επιχορηγήσεων του κόστους ανέγερσης και επιδιόρθωσης οικοδομών οι οποίες επηρεάζονται από όρους που απαιτούν τη χρήση συγκεκριμένων παραδοσιακών υλικών». Είναι ένα από τα πολλά σχέδια χορηγιών για σπίτια και κατοικίες που παρέχονται από την Κυπριακή Δημοκρατία.\nΤο συγκεκριμένο σχέδιο αναφέρεται ουσιαστικά σε οικοδομές οι οποίες βρίσκονται σε Περιοχές Ειδικού Χαρακτήρα (ΠΕΧ) και για αυτό τους έχουν επιβληθεί ειδικοί όροι κατά την έκδοση της Άδειας Οικοδομής, όπως η χρήση συγκεκριμένων παραδοσιακών υλικών. Σκοπός των συγκεκριμένων όρων που επιβάλλονται είναι η διατήρηση του αυθεντικού χαρακτήρα του αρχιτεκτονικό περιβάλλοντος των ιστορικών ή παραδοσιακών πυρήνων στους οποίους βρίσκονται.\nΚριτήρια οικοδομής για ένταξη στη χορηγία\nΙσχύει για άδειες μετά τις 1 Ιανουαρίου του 2008.\nΗ ιδιοκτησία πρέπει να είναι σε Περιοχή Ειδικού Χαρακτήρα (ΠΕΧ) ή σε πυρήνες χωριών που διατηρούν την παλιά δομή και χαρακτήρα τους.\nΕφόσον έχουν επιβληθεί όροι στην Πολεοδομική ή Οικοδομική Άδεια για:\nΠέτρινες τοιχοποιίες ή Τοίχους Αντιστήριξης\nΤοιχοποιίες από ωμοπλινθοδομή ή οπτοπλινθοδομή\nΞύλινα τελειώματα στέγης\nΑντικατάσταση τσίγκων με κεραμίδι πήλινο\nΑπόκρυψη ντεποζίτων νερού ή ηλιακού θερμοσίφωνα\nΟικοδομές που εξαιρούνται της χορηγίας\nΌταν οι οικοδομικές εργασίες ξεκίνησαν πριν την 1η Ιανουαρίου του 2008.\nΌταν η οικοδομή εκτελέστηκε χωρίς να υλοποιεί τους όρους οι οποίοι επιβλήθηκαν στην άδεια.\nΣε περίπτωση Διατηρητέων οικοδομών, εφόσον υπάρχουν άλλα σχέδια χορηγιών για τις οικοδομές αυτές.\nΕπιχορηγήσεις για οικοδομές σε ΠΕΧ\nΠρώτη ιδιόκτητη κατοικία\n1A. Ανέγερση ή επιδιόρθωση πέτρινης τοιχοποιίας\nΠαρέχεται 100% επιχορήγηση του πρόσθετου κόστους για ανέγερση ή επιδιόρθωση πέτρινης τοιχοποιίας και τοίχου αντιστήριξης. Σε περίπτωση ανέγερσης πέτρινης τοιχοποιίας εγκρίνονται τιμές από 70 μέχρι 80€ το τ.μ. (αναλόγως του είδους της πέτρας που χρησιμοποιείται) και σε περίπτωση επένδυσης, από 50 μέχρι 70 €/τ.μ. Για επιδιόρθωση εγκρίνεται 45€/τ.μ.\nΤο ποσό της επιχορήγησης κυμαίνεται από 2000€ μέχρι 15000€.\n1Β. Εξωτερικά ξύλινα παράθυρα και ξύλινα τελειώματα στέγης\nΠαρέχεται 100% επιχορήγηση του κόστους που συνεπάγονται τρεις διαδοχικές συντηρήσεις (καθάρισμα – μπογιάτισμα) των εξωτερικών ξύλινων πορτοπαραθύρων και ξύλινων τελειωμάτων στέγης ως εξής:\nΞύλινα πορτοπαράθυρα και τζαμλίκια: 115€/τ.μ.\nΞύλινα πορτοπαράθυρα (χωρίς τζαμλίκια): 85 €/τ.μ.\nΞύλινα τζαμλίκια: 85€/τ.μ.\nΞύλινο τελείωμα στέγης (καρκάνι): 50€/τ.μ.\nΤο ποσό της επιχορήγησης κυμαίνεται από 500€ μέχρι 2500€.\nΠαρέχεται 100% επιχορήγηση του πρόσθετου κόστους που συνεπάγεται η αντικατάσταση της επικάλυψης της τσίγκινης στέγης, με κεραμίδια πήλινα και ξύλινα τελειώματα. Υπολογίζεται το ποσό των 100€/τ.μ. με μέγιστο ποσό τις 10000 € και ελάχιστο 2000€.\n1Δ. Εξωτερικοί τοίχοι από ωμόπλινθους/οπτόπλινθους\nΠαρέχεται 100% επιχορήγηση του κόστους που συνεπάγεται η συμπλήρωση ή επιδιόρθωση τοιχοποιίας από πλίνθους ή οπτόπλινθους δηλαδή το γεμάτο τουβλάκι, με βάση τις εξής τιμές:\nΤοιχοποιία από ωμόπλινθους: 140€/τ.μ.\nΤοιχοποιία από οπτόπλινθους: 120€/τ.μ.\nΤο μέγιστο ποσό επιχορήγησης είναι 7000€ και το ελάχιστο 2000€.\n1Ε. Απόκρυψη ντεποζίτων νερού και ηλιακού θερμοσίφωνα\nΔίνεται επιχορήγηση 500€ για κάθε ηλιακό θερμοσίφωνα, εφόσον αποκρύβονται πλήρως τα ντεπόζιτα του κρύου και ζεστού νερού και στη στέγη ή στο δώμα θα είναι εμφανή μόνο τα ηλιακά πλαίσια, τοποθετημένα παράλληλα και σε επαφή σχεδόν με την επιφάνεια της οροφής ή στέγης.\nΠεριπτώσεις πλην της πρώτης ιδιόκτητης κατοικίας\nΙσχύουν σε όλες τις υποκατηγορίες, ό,τι ισχύει και για τις περιπτώσεις της πρώτης κατοικίας, με την μόνη διαφορά ότι το ποσό επιχορήγησης αντιστοιχεί στο 50% του απαιτούμενου κόστους των εργασιών.\nΑνακαίνιση διατηρητέας οικοδομής στα πάνω Λεύκαρα\nΣχέδιο Χορηγιών “Εξοικονομώ – Αναβαθμίζω” \n© 2021 Copyright ECOSMART PROPERTY DESIGN


Ο Σαββόπουλος μας «γαμεί ακόμα τα Λύκεια» | Protagon.gr\nΗ λαοθάλασσα που αποθέωσε τον Διονύση Σαββόπουλο στο Καλλιμάρμαρο... | ΑΠΕ ΜΠΕ/ΑΛΕΞΑΝΔΡΟΣ ΜΠΕΛΤΕΣ\nΟ Σαββόπουλος μας «γαμεί ακόμα τα Λύκεια»\nΟσοι υμνούν την αριθμητική υπεροχή της νεολαίας στους Foo Fighters, θα πρέπει να ίδρωσαν την Τετάρτη το βράδυ βλέποντας τους νέους να κυριαρχούν στο κοινό της συναυλίας του έλληνα «Ντίλαν»\nΚατερίνα I. Ανέστη 13 Ιουλίου 2017, 09:18\nΗ λαοθάλασσα που αποθέωσε τον Διονύση Σαββόπουλο στο Καλλιμάρμαρο...\n|ΑΠΕ ΜΠΕ/ΑΛΕΞΑΝΔΡΟΣ ΜΠΕΛΤΕΣ\nΠεράσαμε ένα σαρανταοκτάωρο εντατικού διαλόγου για τα υπέρ και τα κατά της παραχώρησης του Ηρωδείου στους Foo Fighters για την σκληρά ροκ συναυλίας τους. Πολλοί επέμεναν ότι ποτέ άλλοτε τόσοι νέοι δεν βρέθηκαν στο Ηρώδειο. Οk. Και έρχεται ξάφνου ο Διονύσης Σαββόπουλος, ο 70+ συνθέτης, στιχουργός, τραγουδιστής, αφηγητής και με μια βραχνή κορώνα-βρυχηθμό γκρεμίζει τα στρογγυλά κλισεδάκια μας για τη σχέση των νέων με την ελληνική μουσική.\nΟ μεγάλος γητευτής, ο Νιόνιος της ζωής μας… (ΑΠΕ ΜΠΕ/ΜΠΕΛΤΕΣ)\nΠεριηγείται η κάμερα μπροστά από τη σκηνή στο κατάμεστο Καλλιμάρμαρο όπου ο Διονύσης Σαββόπουλος και οι φίλοι του τραγουδάνε για τις ανάγκες του «Ολοι μαζί Μπορούμε». Και βλέπεις πεδιάδες από πρόσωπα εφήβων, εικοσάρηδων. Πεδιάδες όμως. Πρόσωπα άγουρα, δέρμα άγουρο, με την ακμή να σβήνει, ιδρώτα στο μέτωπο, σκουλαρίκια, πίρσινγκ, τα πρώτα τατού στον αυχένα ή πίσω από τα αυτιά, έξυπνα κινητά στον αέρα καταγράφουν «αγαπημένο μου ημερολόγιο, σήμερα πήγα στον Σαββόπουλο». Και τραγουδάνε οι εικοσάρηδες «που πας παλικάρι ωραίος σαν μύθος και ολόισια στον θάνατο βουτάς», τραγουδάνε «σαν βγω από αυτή τη φυλακή». Εξω φωνή, έξω καρδιά.\nΟ Διονύσης Σαββόπουλος πάνω στη σκηνή είναι ο ιδανικός γητευτής. Πάνω στη σκηνή, ο Νιόνιος των γονιών μας είναι ένας καλλιτέχνης που στάζει «ερωτισμό», έλκει, συναρπάζει, παραμυθιάζει, τσιγκλάει. Ακόμα και τώρα τα τραγούδια του φέρουν από πίσω έναν νέο λόγο, ένα νέο μήνυμα. Ιδιες λέξεις, τις ξεφλουδίζεις και διαβάζεις κάτι καινούριο, δικό σου, βιωματικό. Αυτό είναι που εισπράττουν οι νέοι – πώς γίνεται εγώ και ο 18αρης γιος μου δίπλα να τραγουδάμε μαζί, με το ίδιο ρυθμό; Συνομήλικοι όσο κρατά ένα τραγούδι.\nΟ Νιόνιος της ζωής μας… (ΑΠΕ ΜΠΕ/ΑΛΕΞΑΝΔΡΟΣ ΜΠΕΛΤΕΣ)\nΔιονύσης Σαββόπουλος και Ελευθερία Αρβανιτάκη (ΑΠΕ ΜΠΕ/ΑΛΕΞΑΝΔΡΟΣ ΜΠΕΛΤΕΣ)\n(ΑΠΕ ΜΠΕ/ΑΛΕΞΑΝΔΡΟΣ ΜΠΕΛΤΕΣ)\nΚαι μετά ρίχνεις μια ματιά στα μέσα κοινωνικής δικτύωσης και είναι σαν να γίνεται διαδήλωση που έχει κόψει κάθε δράση στην πόλη. Στην χώρα των μέσων κοινωνικής δικτύωσης το βράδυ της Τετάρτης επελαύνει ο Διονύσης Σαββόπουλος. Μηνύματα αγάπης και νοσταλγίας. Ο κάθε ένας ανεβάζει ένα σχόλιο για την προσωπική του σύνδεση με συγκεκριμένα τραγούδια του Νιόνιου. Κλεισίματα ματιού και συνωμοτικές ατάκες κάτω από την καλπάζουσα στιχουργική του Σαββόπουλου. Κατακλυσμιαίες αναρτήσεις, όπως και οι δημιουργίες του.\nΕν κατακλείδι, και καθώς ο Διονύσης τραγουδά «φεύγουν τα καλύτερά μας χρόνια», αυτό που μένει ως γεύση είναι πως η βραδιά στο Καλλιμάρμαρο δεν ήταν μια συνάντηση πολιτισμού. Ηταν μια επανασυγκρότηση ταυτότητας. Ενώθηκαν θραύσματα αδέσποτα αυτού που ζήσαμε όλοι μαζί, που μοιραστήκαμε. Η παράγκα μας, το τραγούδι μας, η φωνή μας. Ευχαριστούμε Διονύση Σαββόπουλε, επαναστατημένε έφηβε.\nΗ ΕΡΤ και η όμορφη Βενεζουέλα\nΚυπριακό: Ούτε καν ο Νταλάρας…\nΟλοι οι «απόστολοι» του Τόλη…\nΤο έλλειμμα, το έγκλημα, τα πανηγύρια…


Στη Γ' Εθνική η ΑΕ Μεσολογγίου (video)\nΠέμπτη 30 Μαΐου 2019 12:30\nΣτη Γ' Εθνική επιστρέφει μετά από αρκετά χρόνια η ΑΕ Μεσολογγίου η οποία νίκησε εκτός έδρας τον Όμηρο Νεοχωρίου με 2-1 και αναδείχθηκε πρωταθλήτρια της Α' ΕΠΣ Αιτωλοακαρνανίας.\nΟι Μεσολογγίτες παρότι βρέθηκαν να χάνουν με 1-0 έκαναν την ανατροπή και με τη νίκη 2-1 πήραν την άνοδο στη Γ' Εθνική τερματίζοντας στη πρώτη θέση των play-off του εκεί πρωταθλήματος με 22 βαθμούς, έναντι 20 του Νεοχωρίου.\nΑγωνιστικά η ομάδα του Νεοχωρίου, η οποία ανέβαινε και με ισοπαλία, προηγήθηκε με εκτέλεση φάουλ του Νάκου στο 13' και όλα έδειχναν ότι έχουν το προβάδισμα για την άνοδο. Όμως το κομβικό γκολ του Πιστιόλη στο 43' έφερε το ματς στα ίσια, ενώ το Μεσολόγγι πήρε προβάδισμα στο 57' όταν ο σκόρερ του 1-1 πάσαρε στον Τσιούνη που πέτυχε το τελικό 1-2.\nΤο τελευταίο σφύριγμα του ρέφερι Ματσούκα βρήκε τους παίκτες και τους ανθρώπους της ΑΕΜ να πανηγυρίζουν έξαλλα μαζί με τους φιλάθλους τους, την κατάκτηση του πρωταθλήματος και την άνοδο στη Γ' Εθνική.\nΌμηρος Νεοχωρίου (Γιώργος Ζήκος): Δουλιώτης, Καβαλιέρης, Ματσίγκας (86' Μπαλαμπάνης), Μανθόπουλος, Τσώνης, Καντάνης (60' Νούλας), Βασιλάρης, Τσίμπιτσης, Νάκος, Γκάτσης, Μιχαηλίδης (64' Γκασούκας).\nΑΕ Μεσολογγίου (Νίκος Μιμηγιάννης): Καραγκούνης, Κοκώνης, Παπανικολάου (82' Στεργίου), Καλοκαίρης, Λίτσος, Κοντογιάννης, Τσιούνης, Ντζιμάνης, Πιστιόλης (69' Μιχαλόπουλος, 92' Παναγιωτόπουλος), Καβαλλάρης, Βασιλογιάννης (82' Αλεξόπουλος).


Φθηνότερο φέτος το χριστουγεννιάτικο τραπέζι - Newpost.gr\nτου Newsroom Δημοσίευση 17 Δεκεμβρίου 2014, 12:33 / Ανανεώθηκε 17 Δεκεμβρίου 2014, 12:35 Φθηνότερο το χριστουγεννιάτικο τραπέζι - Το πολιτικό κλίμα καθηλώνει την αγορά\nΦθηνότερο από πέρυσι θα είναι το φέτος το χριστουγεννιάτικο τράπεζι, ωστόσο η αγορά και οι καταναλωτές επηρεάζονται αρνητικά από την ανασφάλεια που προκαλεί το πολιτικό κλίμα, σύμφωνα με τον πρόεδρο της ΓΣΕΒΕΕ, Γιώργο Καββαθά.\nΟ κ. Καββαθάς εμφανίζεται απαισιόδοξος για την πιθανότητα ανάκαμψης της αγοράς κατά την, πολυαναμενόμενη από τον εμπορικό κλάδο, εορταστική περίοδο. Επισημαίνει ότι οι τιμές έχουν μειωθεί αισθητά και το εορταστικό γεύμα θα αποτιμηθεί σε ορισμένες περιπτώσεις χαμηλότερα από τα περσινά επίπεδα, ενώ εκτιμά ότι πολλές επιχειρήσεις της βιοτεχνίας, του εμπορίου, ακόμη και των υπηρεσιών, κάνουν το μεγάλο κομμάτι του τζίρου τους (30%- 40% του ετήσιου κύκλου εργασιών τους) μέσα στον Δεκέμβριο και τις πρώτες ημέρες του Ιανουαρίου.\nΩστόσο, τονίζει τον νευραλγικό ρόλο που παίζει στην παρούσα κατάσταση η πολιτική αντιπαράθεση, με αφορμή την εκλογή του ΠτΔ και πώς αυτό εισπράττεται από την πλειονότητα των πολιτών- καταναλωτών.\n«Από τα πρώτα σημάδια και από τις πιέσεις που ασκούνται από το Χρηματιστήριο και γενικώς από τις αγορές, το κλίμα επηρεάζει την ψυχολογία των πολιτών» υπογραμμίζει και προσθέτει: «Μπαίνουμε σε μια περίοδο που υπάρχει αβεβαιότητα για το τι μέλλει γενέσθαι. Αυτό μειώνει τη διάθεση των πολιτών να καταναλώσουν τις εορταστικές ημέρες. Άλλωστε και η λειτουργία των καταστημάτων την Κυριακή δεν επέφερε κάτι ιδιαίτερο, ήταν σαν μια απλή καθημερινή λειτουργία. Από την άλλη πλευρά, οι επαγγελματίες, έμποροι και βιοτέχνες ανεβαίνουν τον δικό τους Γολγοθά με την υπερφορολόγηση των επιχειρήσεων και την αδυναμία να είναι συνεπείς στις υποχρεώσεις τους και προς το Δημόσιο και προς τα ασφαλιστικά ταμεία».\nΟ κ. Καββαθάς χαρακτηρίζει επίσης «γενναία, αλλά με καθυστέρηση δύο ετών» τη ρύθμιση των 100 δόσεων ή των 72.\n«Για την κατάσταση αυτήν και την αναγκαιότητα ανακούφισης των επαγγελματιών, αλλά και του ταμείου, είχαμε ενημερώσει την κυβέρνηση, τον αρμόδιο υπουργό κ. Βρούτση και τη διοίκηση του ΟΑΕΕ, δυστυχώς χωρίς αποτέλεσμα» αναφέρει ο κ. Καββαθάς και προσθέτει: «Μάλιστα το Ινστιτούτο Μικρών Επιχειρήσεων, τομέας Κοινωνικής Πολιτικής, μετά από σχετική μελέτη κατέθεσε δύο σημαντικές προτάσεις. Η πρώτη αφορά στις ληξιπρόθεσμες οφειλές: κεφαλαιοποίηση, πάγωμα και μεταφορά τους ως πλασματικού χρόνου ασφάλισης στο τέλος του ασφαλιστικοί βίου, με δικαίωμα εξαγοράς τότε. Η δεύτερη αφορά στις εισροές που χρειάζεται το ταμείο (εισπράττει 135 εκατ. ευρώ μηνιαίως και πληρώνει συντάξεις 225 εκατ.), ελεύθερη επιλογή ασφαλιστικής κλάσης, τουλάχιστον για τα επόμενα δύο χρόνια, έτσι ώστε από τις 350.000 ανασφάλιστους να ενεργοποιηθούν οι 200.000, κάτι που θα έδινε ετήσια έσοδα στο ταμείο 540 εκατ. ευρώ, περίπου το έλλειμμα του ταμείου για το 2015».\nΕκτιμά ότι δεν υπάρχει αναπτυξιακή προοπτική «ούτε στην οικονομική κατάσταση της χώρας ούτε στον προϋπολογισμό, όπως κατατέθηκε. Η όποια προοπτική, βασίζεται σε ευχές ότι το '15 θα έχουμε πχ αύξηση των επενδύσεων κατά 11,7%. Όμως, ποιος θα επενδύσει στη χώρα, όταν η χώρα δεν έχει τραπεζικό σύστημα που να ενισχύει τις επιχειρηματικές προσπάθειες;».\nΗ προοπτική αυτή, τονίζει, είτε προέρχεται από την ΕΕ είτε από την ελληνική κυβέρνηση, θα παραμείνει κενό γράμμα «εάν δεν αλλάξει στόχευση η οικονομική πολιτική, τοποθετώντας στο επίκεντρο τις μικρές και πολύ μικρές επιχειρήσεις, αυτές που παρέχουν το 85% της απασχόλησης και των θέσεων εργασίας στη χώρα και παράγουν το 72,5% της προστιθέμενης αξίας. Επίσης, πρέπει να εξασφαλιστεί η δυνατότητα ανάκαμψης της εθνικής οικονομίας, με καταρχήν εξαίρεση των δημοσίων επενδύσεων από τον δημοσιονομικό έλεγχο».\n«Αυτά δεν έχουν γίνει μέχρι σήμερα και είναι παγκόσμια παραδοχή ότι σε εποχές κρίσης αυτός που χρηματοδοτεί την ανάπτυξη είναι η δημόσια επένδυση, η οποία λειτουργεί ελκυστικά και στις ιδιωτικές επενδύσεις. Όταν κάθε χρόνο -και στον Προϋπολογισμό για το '15- μειώνεται κατά 400 εκατ. ευρώ το ποσό που διατίθεται για τις δημόσιες επενδύσεις, ο ιδιωτικός τομέας δύσκολα θα επενδύσει. Θα επενδύσει πχ στη Δυτική Μακεδονία κάποιος όταν δεν έχουν ολοκληρωθεί οι κάθετοι άξονες προς την Εγνατία; Για ποιο λόγο να το κάνει;», διερωτάται.


Υπό αστυνομική κατοχή η Κερατέα: Η ΕΛ.ΑΣ. σε ρόλο σεκιουριτά των σκουπιδιών | ΕΜΠΡΟΣΘΟΦΥΛΑΚΑΣ | έπαλξη κοινωνικής πάλης\nΟικοσελίδα » ΚΟΙΝΩΝΙΑ, ΣΩΜΑΤΑ ΑΣΦΑΛΕΙΑΣ\nΑποδελτιώθηκε στον Εμπροσθοφύλακα στις 10/02/2011\n‘Λαυρεωτική εν Δράσει‘\n«Μεγαλειώδης συγκέντρωση-πορεία στην Κερατέα»\nΔελτίο Τύπου Δήμου Λαυρεωτικής\nΗ συγκέντρωση έγινε αμέσως μετά τη λήξη της έκτακτης Συνεδρίασης του Δημο-τικού Συμβουλίου του Δήμου Λαυρεωτικής, το οποίο, σύμφωνα με την δήλωση της Προέδρου κ. Αρετούσας Μακρή, κήρυξε το Δήμο σε «Κατάσταση Έκτακτης Ανάγκης».\nΚύριος ομιλητής ήταν ο Δήμαρχος Λαυρεωτικής κ. Κωνσταντίνος Λεβαντής που κατήγγειλε την βαρβαρότητα των αστυνομικών δυνάμεων, την αδιαλλαξία της κυβέρ-νησης και ολοκλήρωσε την ομιλία λέγοντας :\nΌλοι μας έχουμε έναν κοινό στόχο. Να σώσουμε την περιοχή μας. Το παρελθόν, το παρόν και το μέλλον της Λαυρεωτικής μας ανήκει. Η ωμή βία της εξουσίας, χαλυβδώνει την θέληση όλων μας. Το δίκιο δεν αντιμετωπί-ζεται με δακρυγόνα, απειλές, συλλήψεις και τρομοκρατία.\nΒρισκόμαστε στους δρόμους από τις 11 Δεκεμβρίου και δεν θα υποχωρήσουμε αν δεν δικαιωθούμε. Τα σκουπίδια της Αττικής δεν θα έρθουν στο Δήμο Λαυρεωτικής. Το Οβριόκαστρο είναι αρχαιολογικός χώρος, ιστορικός τόπος και περιοχή ιδιαίτερου φυσικού κάλους. Έτσι θα παραμείνει.\nΜίλησαν επίσης οι Δημοτικοί Σύμβουλοι και επικεφαλής παρατάξεων του Δημοτι-κού Συμβουλίου κ. Δημήτριος Λουκάς, κ. Σταύρος Ιατρού και κ. Απόστολος Παμφί-λης. Στην εκδήλωση παραβρέθηκαν και χαιρέτησαν ο Δήμαρχος Σαρωνικού κ. Πέ-τρος Φιλίππου, η Αντιδήμαρχος Μαρκοπούλου κ. Μαρία Κιμπιζή και οι βουλευτές Ατ-τικής κ. Κ. Γκιόκας (ΚΚΕ) και κ. Μ. Βορίδης (ΛΑΟΣ), ο κ. Δ. Βίτσας (Γραμματέας του Συνασπισμού), ο κ. Α. Νεφελούδης (εκπρόσωπος της Δημοκρατικής Αριστεράς) και εκπρόσωποι του κινήματος «Δεν πληρώνω» και Φοιτητικών Συλλόγων της Αθήνας.\nΗ συγκέντρωση ολοκληρώθηκε με πορεία προς τον κόμβο του ΒΙΟΠΑ, όπου χι-λιάδες πολιτών παρέμειναν μέχρι τις πρώτες πρωινές ώρες διαδηλώνοντας ειρηνικά απέναντι από τις δυνάμεις των ΜΑΤ που παραμένουν στην περιοχή αποκλείοντας την πρόσβαση προς το Οβριόκαστρο και το Λαύριο.\n«Η Κερατέα και ολόκληρη η Λαυρεωτική βρίσκονται υπό κατοχή»\nΣτην περιοχή υπάρχει ένα συγκεκριμένο πρόβλημα που πρέπει να λυθεί ομαλά και ειρηνικά. Οι διαταγές που έχουν όμως οι αστυνομικές δυνάμεις είναι να καταστείλουν με απόλυτη βία τους κατοίκους της περιοχής. Είδαμε ελικόπτερα, πλαστικές σφαίρες, τεθωρακισμένες υδραντλίες, ΜΑΤ και σήμερα είδαμε την απόλυτη προσβολή για το Ελληνικό κράτος. Αστυνομικός με πολιτικά να απειλεί (!!!) κατοίκους με το προσωπικό του πιστόλι! Η ΓΑΔΑ έχει διατάξει προκαταρκτική έρευνα σχετικά με βίντεο της ιστοσελίδας lavreotiki.com, που δείχνει τον αστυνομικό, σε έξαλλη κατάσταση να απειλεί κατοίκους.\nΣαφώς και δεν μπορούμε να πιστέψουμε πως η ΕΛ.ΑΣ επέτρεψε σε έναν αστυνομικό με πολιτικά και οπλισμένο, να απειλεί με το όπλο του άοπλους κατοίκους!!! Αναμένουμε με έντονο ενδιαφέρον να μάθουμε τα αποτελέσματα της έρευνας διότι προφανώς θα υπάρχει κάποια λογική εξήγηση. Σε κάθε άλλη περίπτωση, τέτοιες αντιδράσεις αρμόζουν σε όργανα της ΣΤΑΖΙ και όχι σε αστυνομικούς που πρέπει να κάνουν χρήση της ελάχιστης δυνατής βίας. Είτε το όργανο οφείλει να απολογηθεί, οι δε ανώτεροι του να αναλάβουν τις ευθύνες, είτε να ενημερωθεί το κοινό, σχετικά με τις προβλεπόμενες οδηγίες τις οποίες έχουν οι αστυνομικοί. Η κυβέρνηση οφείλει να αναλάβει την εποπτεία των υπαλλήλων της και όχι να στρουθοκαμηλίζει.\nΣταθερή διεύθυνση permalink: http://www.efylakas.com/archives/8522\nTags: ΑΣΤΥΝΟΜΟΚΡΑΤΙΑ, Δήμος Λαυρεωτικής, ΕΛ.ΑΣ., ΕΛΛΑΔΙΚΗ, Ελληνική Αστυνομία, Κερατέα, Κωνσταντίνος Λεβαντής, ΜΑΤ


Ο Δήμος Αγίας Παρασκευής στηρίζει τη νέα Γραμμή Βοήθειας για την Άνοια 1102 - Ενυπόγραφα\nΟ Δήμος Αγίας Παρασκευής στηρίζει τη νέα Γραμμή Βοήθειας για την Άνοια 1102\nΕΝΥΠΟΓΡΑΦΑ, Τρίτη 2 Μαρτίου 2021 - 12:04 0 1 min read\nΟ Δήμος Αγίας Παρασκευής χαιρετίζει τη δημιουργία Γραμμής Βοήθειας για την Άνοια 1102 και θα στηρίξει την πρωτοβουλία, προς όφελος των δημοτών και με γνώμονα την προάσπιση της Δημόσιας Υγείας, όπως ενημερώνει η δημοτική αρχή.\nΣύμφωνα με τη σχετική ανακοίνωση, υγεία και ευημερία για όλους, ανεξαιρέτως, τους πολίτες είναι ο κεντρικός άξονας των πολιτικών αποφάσεων για την ενίσχυση, αφενός της φροντίδας των κοινωνικά αδύναμων ομάδων και, αφετέρου, την ανάπτυξη προγραμμάτων πρόληψης για τη διατήρηση της υγείας των πολιτών.\nΗ δημιουργία της Γραμμής Βοήθειας για την Άνοια 1102 εντάσσεται στις δράσεις του ΚΕΠ Υγείας του Δήμου Αγίας Παρασκευής, επισημαίνει, τέλος, η διοίκηση.\nTags #Γραμμή Βοήθειας για την Άνοια 1102 #Δήμος Αγίας Παρασκευής #ΚΕΠ Υγείας Δήμου Αγίας Παρασκευής\nΤρόποι επικοινωνίας με την Οικονομική Υπηρεσία Δήμου Αγίας Παρασκευής


Η φωτιά δεν ανάβει σε καμένη γη – GynaikaEimai\nΗ φλόγα του έρωτα άναψε και έσβησε πολλές φορές στην πορεία της ζωής σου. Η κάθε μια έκαψε στο διάβα της κι από ένα μικρό κομμάτι της καρδιάς σου, αφήνοντας μόνο στάχτες. Τύλιξαν την καρδιά σου και δεν άφησαν ζωντανό κανένα κομμάτι της.\nΜε τα δάκρυα σου έσβησες τη φωτιά, μα δεν πρόλαβες να περισώσεις τίποτα. Όσοι πέρασαν από τη ζωή σου, σε πλήγωσαν, σε πόνεσαν, σε σκλήρυναν και καμία πλέον σπίθα δεν είναι ικανή να σε κάνει να ξαναγαπήσεις. Κανείς δεν είναι ικανός να σπείρει σε έδαφος άγονο, κανείς δεν μπορεί να αποκομίσει τους καρπούς του έρωτα. Όσοι προσπάθησαν απέτυχαν.\nΘέλει χρόνο η καρδιά να γιατρευτεί, όπως η γη να ξαναγίνει γόνιμη. Και τότε μόνο θα ανθίσει, θα είναι έτοιμη να βάλει μέσα της τον έρωτα. Μέχρι τότε καμία προσπάθεια δεν καρποφορεί. Η φωτιά δεν ανάβει σε καμένη γη.\nπόνος, σπίθα, σχέσεις, φωτιά, Σοφία Β., ο έρωτας με έρωτα περνάει\nSaturday Night Stories – Ταχύτητες Σαββάτου


Πράσινες ναυτιλιακές οδοί, το επόμενο στοίχημα για τα ευρωπαϊκά λιμάνια | Ναυτικά Χρονικά\nΑρχική Διεθνής Ναυτιλία Πράσινες ναυτιλιακές οδοί, το επόμενο στοίχημα για τα ευρωπαϊκά λιμάνια\nΈνας σημαντικός αριθμός λιμανιών στη Βόρεια Ευρώπη και στη Βαλτική Θάλασσα ενώνουν τις δυνάμεις τους με το Mærsk Mc-Kinney Møller Centre for Zero Carbon Shipping, εγκαινιάζοντας το European Green Corridors Network.\nΣυγκεκριμένα, τα λιμάνια του Αμβούργου, του Ταλίν, του Ρότερνταμ, του Roenne και της Γκντίνια θα συνεργαστούν, με στόχο αλυσίδες εφοδιασμού των εναλλακτικών καυσίμων να καταστούν άμεσα εμπορικά διαθέσιμες.\nΠροκειμένου να επιτευχθεί αυτός ο στόχος, η προσέγγιση που θα ακολουθηθεί θα περιλαμβάνει:\n– Την αναγνώριση πιθανών διαδρομών, τύπων πλοίων και καυσίμων για τη δημιουργία πράσινων ναυτιλιακών οδών στην ευρύτερη περιοχή.\n– Αξιολόγηση της τεχνικής, ρυθμιστικής και εμπορικής σκοπιμότητας των οδών.\n– Εφαρμογή των πράσινων οδών σε Βόρεια Ευρώπη και Βαλτική Θάλασσα.\nΤα συμμετέχοντα μέρη στο project σημειώνουν ότι το εν λόγω δίκτυο έρχεται να υποστηρίξει το Clydebank Declaration, το οποίο ανακοινώθηκε στο περιθώριο της COP26 στη Γλασκώβη.\nΠροηγούμενο άρθρο«Αλώβητη» η ναυλαγορά των containerships\nΕπόμενο άρθροΆδ. Γεωργιάδης: Δεν κλείνει το Ναυπηγείο Ελευσίνας


Η ΕΝΙΣΧΥΣΗ ΤΗΣ ΤΟΠΙΚΗΣ ΟΙΚΟΝΟΜΙΑΣ ΤΟ ΔΙΚΟ ΜΑΣ ΑΝΤΙΔΟΤΟ ΣΤΗΝ ΚΡΙΣΗ ~ Αντωνία Μπούζα\nΗ ΕΝΙΣΧΥΣΗ ΤΗΣ ΤΟΠΙΚΗΣ ΟΙΚΟΝΟΜΙΑΣ ΤΟ ΔΙΚΟ ΜΑΣ ΑΝΤΙΔΟΤΟ ΣΤΗΝ ΚΡΙΣΗ\n1:13 π.μ. Αντωνία Μπούζα-Κωνσταντέλου\nMεσογειακή διατροφή καιΜεσσηνία! Το χαρακτηριστικό διατροφικό μας πρότυπο που βασίζεται καθαρά στα αγνά αγροτικά μας προϊόντα τα μοναδικά σε ποιότητα και γεύση φτάνει στις μέρες μας ,από γενιά σε γενιά.\nΤα τοπικά προϊόντα συνδυάζουν τις ευεργετικές επιδράσεις στην υγεία μας με τη ξεχωριστή και ιδιαίτερη γεύση και μας κατατάσσουν πολύ υψηλά στη διατροφική αλυσίδα , όλου του κόσμου. Δεν είναι τυχαίο άλλωστε, ότι η Μεσσηνία και η Κορώνη επιλέχθηκαν από την ΟΥΝΕΣΚΟ ως το κέντρο της Μεσογειακής διατροφής.\nΤόσο στην εγχώρια αγορά ,όσο και σε όλη την Ελλάδα αλλά ακόμη και στο εξωτερικό , τα προϊόντα της Μεσσηνιακής γης, με σημαία την ποιότητα , τη συσκευασία, την καινοτομία, κατέχουν υψηλή θέση στις προτιμήσεις των καταναλωτών. Έχουμε λοιπόν όλα εκείνα τα στοιχεία ώστε πέραν της δικής μας στήριξης που πρέπει να θεωρείται αυτονόητη και να γίνεται από όλους μας συνειδητά ,όλα αυτά τα αγαθά της Μεσσηνίας να αποτελέσουν τον πυλώνα του γαστρονομικού τουρισμού και το εφαλτήριο της αγροτικής μας ανάπτυξης.\nΟι ιδανικές κλιματολογικές συνθήκες στη Μεσσηνία , με την κατεύθυνση σε νέες καλλιέργειες βασισμένες σε σύγχρονους τρόπους καλλιεργειών , σε συνδυασμό όμως με τις σταθερές της παράδοσης, δημιουργούν το κράμα της μοναδικότητας της Μεσσηνιακής αγροτικής παραγωγής. Αυτή τη χρονική στιγμή που η Χώρα μας δοκιμάζεται από λάθος πολιτικές επιλογές που έχουν συρρικνώσει επικίνδυνα τα εισοδήματά μας, οι τοπικές οικονομίες κλυδωνίζονται ακόμη πιο επικίνδυνα και σ΄αυτό συμβάλλουμε άθελά μας κι εμείς, διότι λανθασμένα , θεωρούμε ότι η αναζήτηση φθηνότερου και λιγότερου ποιοτικού προϊόντος, θα μας βοηθήσει στην προσπάθεια για εξοικονόμηση χρημάτων.\nΑρχικά ίσως να φαίνεται σωστό, επί της ουσίας όμως μεγαλώνει τα προβλήματα ,με διαδοχικές παρενέργειες σε πολλούς τομείς της τοπικής και της Εθνικής μας οικονομίας.\nΕπιβάλλεται να συμμετέχουμε όλοι ενεργά στην εξεύρεση τρόπου, ούτως ώστε να ξαναδώσουμε πνοή στην τοπική μας οικονομία και ζωή στην ύπαιθρο, κάνοντας ανταγωνιστική τη γεωργία μας, με όρους ποιοτικούς και όχι απλά οικονομικούς. Επιβάλλεται να εμπεδώσουμε όλοι μας ,ότι απαιτείται να αποκτήσουμε μια στέρεη καταναλωτική συνείδηση με βάση την οποία, θα επιλέγουμε συνειδητά τα τοπικά αγροτικά μας προϊόντα, βελτιώνοντας τις καταναλωτικές μας συνήθειες και δίνοντας την απαιτούμενη ώθηση στην οικονομία του τόπου μας αλλά και όλης της χώρας. Επιβάλλεται να σταματήσει επιτέλους το έλλειμμα στο ισοζύγιο των αγροτικών προϊόντων, εξ΄ αιτίας των λανθασμένων επιλογών του εγχώριου καταναλωτικού κοινού, που μας αναγκάζει ως Χώρα να πληρώνουμε 6,5 δις ευρώ το χρόνο για εισαγωγές αγροτικών προϊόντων.\nΕφ΄ όσον δε, η Πολιτεία αδυνατεί να εφαρμόσει μία πολιτική που θα ενισχύει την αγροτική οικονομία, που θα κάνει πιο ανταγωνιστικά τα αγροτικά μας προϊόντα , που θα κατευθύνει και θα προσανατολίζει τον Έλληνα αγρότη προς ποιοτικές και προσοδοφόρες καλλιέργειες , τότε το μόνο που μας μένει είναι μόνοι μας, να αποκτήσουμε πλέον Εθνική συνείδηση και με προσήλωση και διάθεση να στηρίζουμε Ελληνικά, να στηρίζουμε Μεσσηνιακά.\nΈτσι και ποιότητα θα εξασφαλίσουμε και θα ενισχύσουμε οικονομικά τους αγρότες μας, τον τουρισμό μας, την επιχειρηματικότητα , την εργασία, τον εαυτό μας τελικά!!!\nΤομέας Ενημέρωσης και ΜΜΕ ΝΟ.ΔΕ.ΜΕΣΣΗΝΙΑΣ


Μέγαρο Σεδένκο & Μοσκώφ, Παύλου Μελά 18 – Θεσσαλονίκη – Εκμετάλλευση Ακινήτων – Μακεδονική Α.Ε.\nΠ. Μελά 18, Θεσσαλονίκη 546 22\nΤο ιδιόκτητο κτίριο “μέγαρο Σεδένκο – Μοσκώφ”, επί των οδών Παύλου Μελά 18, Τσιμισκή και Βύρωνος στο 1ο Δημ. Διαμέρισμα του Δήμου Θεσσαλονίκης, είναι κτισμένο σε οικόπεδο έκτασης 498,00τμ και αποτελείται από υπόγειο, ισόγειο, τρεις τυπικούς ορόφους και δώμα. Κατασκευάστηκε την περίοδο 1924-1930 από τον αρχιτέκτονα Δημήτριο Φυλλίδη (αρ. οικ. άδειας 1019/1924) επί του υπ’ αριθμό 10 οικοπέδου στο Ο.Τ.116 του Β’ τομέα της Πυρικαύστου Ζώνης Θεσσαλονίκης.\nΤο κτίριο είναι γωνιακό και βρίσκεται σε κεντρικότατο σημείο, σε έναν από τους σημαντικότερους εμπορικούς άξονες του ιστορικού κέντρου της πόλης, στη “διαγώνιο”, που αποτελεί πολυσύχναστο σημείο με πλήθος εμπορικών καταστημάτων, γραφείων, καφέ, εστιατορίων, τραπεζών και δημόσιων υπηρεσιών.Κατέχει δεσπόζουσα θέση και διακρίνετε τυπολογικά και μορφολογικά από τον όγκο του και τα διακοσμητικά του στοιχεία καθώς διαθέτει μεγάλη προβολή λόγω της θέσης και της ρυμοτομίας όπου η συμβολή των τριών οδών δημιουργεί πλάτωμα με οπτικές φυγές προς το ναό της Αγίας Σοφίας (βόρεια) και το Λευκό Πύργο (νότια).\nΤο κτίριο χαρακτηρίστηκε από το Υπουργείο Πολιτισμού ως «έργο τέχνης, που χρειάζεται ειδική κρατική προστασία» και περνάει στην αρμοδιότητα της 4ης Εφορείας Νεωτέρων Μνημείων (ΦΕΚ 34 Β’ / 20.01.1989).\nΑποτελεί χαρακτηριστικό δείγμα αρχιτεκτονικής της εποχής του μεσοπολέμου με στοιχεία ART NOUVEAU με επιμέρους αναφορές στο νεοκλασικισμό και εντάσσεται στο πλαίσιο του εκλεκτικισμού των πρώτων δεκαετιών του 20ού αιώνα.\nΈργα του Δ. Φυλλίδη είναι επίσης η στοά Τάττη (Αγίου Μηνά 5) και το κτίριο Κουκουμπάνη (Αγίου Μηνά 1 και Κατούνη, πλ. Εμπορίου).\nΤα δάπεδα είναι επικαλυμμένα με μωσαϊκά μάρμαρα, ξύλο και ποικίλα τσιμεντοπλακίδια. Οι οροφές των εσωτερικών χώρων είναι διακοσμημένες με περίτεχνες γύψινες διακοσμήσεις. Τα παράθυρα και οι πόρτες είναι διακοσμημένα και κατασκευασμένα από ξύλο.\nΟι χρήσεις γης στην περιοχή βάσει του Γ.Π.Σ. του Δ. Θεσσαλονίκης (ΦΕΚ 420 Δ’ / 27.04.1993) είναι κεντρικές λειτουργίες πόλης, στις οποίες περιλαμβάνονται ενδεικτικά χρήσεις όπως κατοικία, εμπορικά καταστήματα, γραφεία, εστιατόρια, πολιτιστικές εγκαταστάσεις, επαγγελματικά εργαστήρια χαμηλής όχλησης, εκπαίδευση και εγκαταστάσεις εμπορικών εκθέσεων.\nΗ συνολική επιφάνεια των στεγασμένων χώρων του κτιρίου είναι 2.415τμ (κύριων και βοηθητικών).\nΤο υπόγειο του κτιρίου, επιφάνειας 498τμ περιλαμβάνει αποθηκευτικούς χώρους και αποτελείται από δύο ανεξάρτητα μέρη άμεσα συνδεδεμένα το καθένα με τα ισόγεια καταστήματα.\nΤο ισόγειο, συνολικής επιφάνειας 458τμ αποτελείται από δύο καταστήματα και την κύρια είσοδο του κτιρίου επί της οδού Παύλου Μελά. Το κοινόχρηστο κλιμακοστάσιο περιλαμβάνει μεγάλη κυκλική σκάλα και ανελκυστήρα. Επίσης από το χώρο της εισόδου υπάρχει πρόσβαση στον πίσω ακάλυπτο χώρο του οικοπέδου.\n1ος, 2ος και 3ος όροφος\nΚάθε όροφος έχει επιφάνεια 445τμ συμπεριλαμβανομένου του κοινόχρηστου κλιμακοστασίου, με χρήση κατοικίας. Αποτελείται από τρία αυτοτελή διαμερίσματα 136τμ, 108τμ και 165τμ. Όλοι οι χώροι διαθέτουν φυσικό αερισμό και φωτισμό.\nΤο δώμα της οικοδομής περιλαμβάνει την απόληξη του κλιμακοστασίου και δύο αυτόνομα κτίσματα βοηθητικών χρήσεων 59τμ και 65τμ με επικάλυψη κεραμοσκεπής.\n1ος Όροφος: 445τμ\n2ος Όροφος: 445τμ\n3ος Όροφος: 445τμ\nΔώμα: Δύο αυτόνομα κτίσματα βοηθητικών χρήσεων 59τμ και 65τμ με επικάλυψη κεραμοσκεπής\nΕρμού 6 – Θεσσαλονίκη Κολοκοτρώνη 34, Αθήνα


Χανια Ακτοπλοϊκά εισιτήρια, Κράτηση για ακτοπλοϊκό εισιτήριο.δρομολόγια Εισιτηρια πλοιων για Χανιά English | Αεροπορικά Εισιτήρια οnline Διαδικασία Κράτησης Συχνές Ερωτήσεις Πτήσεις Charter Φτηνά αεροπορικά εισιτήρια\nΤαξιδιωτική ασφάλεια online Ακτοπλοϊκά Εισιτήρια δρομολογια πλοιων απο προς Χανια Κρήτη Επιλογή δρομολογίων για τα Ελληνικά Νησιά -Πειραιάς. Κρατήσεις και έκδοση ακτοπλοικών εισιτηρίων εύκολα γρήγορα και με ασφάλεια, από το σπίτι η το γραφείο σας.\nΕισιτηρια πλοιων για Χανιά. Τα εισιτήρια των πλοίων είναι έντυπα και τα παραλαμβάνεται κατευθείαν από το λιμάνι της αναχώρησης από το Κιόσκι τις Ακτοπλοικής εταιρίας με τιν οποία ταξιδεύεται 1,30 ωρα πριν τιν αναχώρηση του πλοίου , με τη χρήση του κωδικού που σας αποστέλλεται στην ηλεκτρονική σας διεύθυνση. Η μπορείτε να επιλέξετε να σας στείλουμε τα ακτοπλοικα εισιτηρια με courier με επι πλέον χρέωση ανάλογα με τόν τόπο-(χώρα) παραλαβής των εισιτηρίων Δρομολόγια πλοίων για όλους τους προορισμούς, Ελληνικά Νησιά\nΚουφονήσια Φολέγανδρος Agoudimos Lines Ραφήνα - ’νδρος - Τήνος - Μύκονος.\nΠειραιάς - Κρήτη ( Χανιά ) - Πάτμος - Λέρος - Κως - Κατάπολα ( Αμοργός ) - Ρόδος - Νάξος - Θήρα ( Σαντορίνη ) - Ίος - Πάρος - Σύρος - Τήνος - Μύκονος.Ραφήνα - ’νδρος - Τήνος - Μύκονος - Πάρος.\nCyclades Fast Ferries Ραφήνα - ’νδρος - Τήνος - Μύκονος.\n’γ. Κωνσταντίνος ( Φθιώτιδα ) - Αλόννησος - Σκιάθος - Σκόπελος . Hellenic Seaways Πειραιάς - Αίγινα - Πόρος - Σπέτσες - Ύδρα - Κίμωλος - Τήνος - Μήλος - Σέριφος - Ερμιόνη - Πόρτο Χέλι - Μέθανα - Μύκονος - Σύρος - Τήνος - Νάξος - Πάρος - Ίος - Θήρα ( Σαντορίνη ) - Φολέγανδρος - Σίκινος - Κατάπολα ( Αμοργός ) - Ανάφη - Κουφονήσι.\nΠειραιάς - Κρήτη ( Χανιά ).Ραφήνα - Μύκονος - Τήνος - ’νδρος. Βόλος (Μαγνησία) - Αλόννησος - Γλώσσα - Σκιάθος - Σκόπελος.\n’γ. Κων/νος ( Φθιώτιδα ) - Αλόννησος - Γλώσσα - Σκιάθος - Σκόπελος.Ηράκλειο ( Κρήτη ) - Θήρα ( Σαντορίνη ) - Ίος - Πάρος - Μύκονος. Ionian Ferries Κυλλήνη - προς Ζάκυνθο - Κεφαλονιά : ( Πόρο - Ληξούρι & Αργοστόλι.) Lane Lines\nΠειραιάς - Μήλος - Σαντορίνη - Κρήτη ( ’γιος Νικόλαος & Σητεία ) - Κάσος - Κάρπαθος - Διαφάνι ( Κάρπαθος ) - Χάλκη - Ρόδος.\nAlpha Ferries Ραφήνα - ’νδρος - Τήνος - Μύκονος - Νάξος - Πάρος.\nSAOS Lines Λαύριο ( Αττική ) - Ψαρά - ’νδρος ( Γάβριο ) - Αγ. Ευστράτιος - Λήμνος - Σαμοθράκη - Αλεξανδρούπολη.\nGreek Ferries Ferry Tickets online - island, isola, Ile, Insel Greek island, isola, Ile, Insel reece, Grece, Grecia, Griechenland Greece iSLANDS FEERY routes . Grece, Grecia, Griechenland Greek Ferry routes Highspeed Ferries Chania Xania Krete Kreta Αεροπορικά Εισιτήρια απο προς τα ΧΑΝΙΑ Κρήτης Έκδοση Αεροπορικών Εισιτηρίων Online flights airticket airfare to Chania Xania Krete Αεροπορικά εισιτήρια Οnline. Αναζητήστε όλα τα δρομολόγια, τους οικονομικούς ναύλους και την διαθεσιμότητα. Μπορείτε , να κάνετε κράτηση και έκδοση Αεροπορικών εισιτηρίων από το γραφείο η το σπίτι σας !Φτηνά αεροπορικά εισητήρια Η Κρατήση Online για Αεροπορικό Εισιτήριο ειναι Απλή ,ευκολη & Δειτε ολα τα Δρμολόγεια των αεροπλάνων Κράτηση και αγορά φθηνών αεροπορικών εισιτηρίων Συγκρίνετε τιμές & επιλέξτε πτήσεις με όλες τις αεροπορικές εταιρείες\nΕνοικιαζομενα Αυτοκίνητα στα ΧΑΝΙΑ Κρήτη στην παραλαβή και παραδωση στο αεροδρόμειο Ταξιδέψτε σε δεκάδες προορισμούς στη νησιωτική ή στην ηπειρωτική Ελλάδα επιλέγοντας το κατάλληλο όχημα για τις διακοπές.Ενοικιασεις Αυτοκινητων στην Ελλαδα και το Εξωτερικό Η παράδοση και η παραλαβή των αυτοκινήτων μας προσφέρεται δωρεάν στο αεροδρόμιο, το λιμάνι ή το ξενοδοχείο σας.κάντε κράτηση , είναι απλό και εύκολο\nΞενοδοχεία Online Χανια & Στα Νησια του Αιγάιου Αναζήτηση Online Για οικονομικά Ξενοδοχεία Καταλυμα αναμεσα σε 55000 επιλογές Ξενοδοχεία στην Ελλάδα - Παραδοσιακά σπίτια, Ξενοδοχεία, στούντιο και ενοικιαζόμενα δωμάτια στην Ελλαδα και τα Ελληνικά νησιά ,Ευρώπη και ανά τον Κόσμο. Online κρατήσεις.\nΟ Νο΅ός Χανίων είναι το δυτικότερο τ΅ή΅α της ΅εγαλονήσου ΅ε έκταση 2376 τ. χλ΅. και πληθυσ΅ό 150.387 κατοίκων (απογρ. 2001). Συνορεύει ανατολικά ΅ε το Νο΅ό Ρεθύ΅νης ενώ βρέχεται στις τρεις άλλες πλευρές του, σε έκταση 350 χιλιό΅ετρων ακτής, από την ζεστή Μεσόγειο θάλασσα, το Κρητικό Πέλαγος στο βορρά και το Λυβικό στο νότο. Η ΅αγευτική οροσειρά των Λευκών Ορέων ή Μαδάρων, ΅ε πολλές δεκάδες κορυφές και ψηλότερη όλων τις Πάχνες (2454 ΅.), αποτελεί τη ραχοκοκαλιά του Νο΅ού.\nΤον διατρέχει από δύση προς ανατολή και σβήνει κοντά στο Νο΅ό Ρεθύ΅νης, έχοντας σχη΅ατίσει ΅εγάλα οροπέδια, όπως του Ο΅αλού (υψό΅. 1080 ΅.) και του Ασκύφου (υψό΅. 730 ΅.) και αφού χωριστεί πολλές φορές από άγρια φαράγγια και χαράδρες ΅οναδικής ο΅ορφιάς, όπως της Αγίας Ειρήνης, της Σα΅αριάς, της Αράδενας, της Ί΅βρου και πολλά άλλα. Γενναιόδωρα αφήνει να ξεδιπλωθεί στα βορινά ΅ια ΅εγάλη εύφορη πεδιάδα. Την γονι΅οποιεί ΅ε τα άφθονα νερά των πηγών της που ΅ετατρέπονται σε ζωοδότες ποτα΅ούς, ΅ε ΅εγαλύτερους τον Πλατανιά (αρχαίο Ιάρδανο) και τον Κοιλιάρη. Οι κά΅ποι της Κισά΅ου, των Χανίων, των Αρ΅ένων και της Γεωργιούπολης καταλήγουν στα πληθυσ΅ιακά ΅εστά και τουριστικά αξιοποιη΅ένα παράλια του Κρητικού Πελάγους. Το πολυσχιδές ανάγλυφο της βόρειας ακτής χαρακτηρίζεται από τις τέσσερις ΅εγάλες χερσονήσους και τα ο΅ώνυ΅α ακρωτήρια της Γρα΅βούσας, της Ειρήνης (Σπάθας), του Ακρωτηρίου και του Δρεπάνου, ανά΅εσα στα οποία δια΅ορφώνονται και οι τέσσερις ΅εγάλοι και ευλί΅ενοι κόλποι της Κισά΅ου, των Χανίων, της Σούδας και της Γεωργιούπολης, ΅ε τον προτελευταίο να φιλοξενεί το ασφαλέστερο και ΅εγαλύτερο λι΅άνι της Ελλάδας.\nΑντίθετα ΅ε το βορινό τ΅ή΅α, η οροσειρά των Λευκών Ορέων στρι΅ώχνει ασφυκτικά τα νότια και δυτικά δαντελωτά ακρογιάλια σε ΅ια στενή λωρίδα καλλιεργήσι΅ης γης, ΅ε εξαίρεση την ΅ικρή πεδιάδα της Παλαιόχωρας στα δυτικά και τον κά΅πο του Φραγκοκάστελου στα ανατολικά\nΑυτό έχει σαν αποτέλεσ΅α τα νότια και δυτικά παράλια να παρα΅ένουν αραιοκατοικη΅ένα και λιγότερο αξιοποιη΅ένα τουριστικά, έχοντας έτσι διατηρήσει την άγρια και παρθένα ο΅ορφιά τους\n’λλωστε οι πέντε ΅ικροί όρ΅οι του νότου, της Παλαιόχωρας, της Σούγιας, της Αγίας Ρου΅έλης του Λουτρού και της Χώρας Σφακίων και οι τρεις της δυτικής ακτής, του Λιβαδιού, του Σφηναρίου και του Στο΅ίου δεν προσφέρονται για τον ελλι΅ενισ΅ό ΅εγάλων επιβατηγών πλοίων\nΤα νησάκια του νο΅ού είναι ΅ικρά και ακατοίκητα:\nΤο νησί της Σούδας, η νήσος Αγ. Θεόδωροι ή Θοδωρού στον κόλπο των Χανίων, η Ή΅ερη και η ’γρια Γρα΅βούσα στην άκρη του ο΅ώνυ΅ου ακρωτηρίου.\nΕξαίρεση αποτελεί η Γαύδος, το νοτιότερο κατοικη΅ένο άκρο της Ευρώπης και το ΅οναδικό κατοικη΅ένο νησί της Κρήτης. Βρίσκεται απέναντι από τα Σφακιά σε απόσταση 23 ναυτικών ΅ιλίων από τη Χώρα Σφακίων και 32 ναυτικών ΅ιλίων από την Παλαιόχωρα.\nΜοναδική τέλος, όχι ΅όνο για το νο΅ό αλλά και για ολόκληρη την Κρήτη, είναι και η λί΅νη του Κουρνά στον Αποκόρωνα, ΅ε ΅ια δεύτερη, ΅ικρότερη, τεχνητή λί΅νη να έχει δη΅ιουργηθεί στην Αγιά Κυδωνίας


Στο πλευρό των σεισμόπληκτων της Π.Ε. Καστοριάς ο Περιφερειάρχης Δ. Μακεδονίας. Επισκέφτηκε τις περιοχές με Δ. Κοζατσάνη και Θ. Μάνο. | Ράδιο Λέχοβο 97,1Ράδιο Λέχοβο 97,1\nΔιακοπή στην υδροδότηση στην Φλώρινα την Παρασκευή Δείτε τις περιοχές\nΣτο πλευρό των σεισμόπληκτων της Π.Ε. Καστοριάς ο Περιφερειάρχης Δ. Μακεδονίας. Επισκέφτηκε τις περιοχές με Δ. Κοζατσάνη και Θ. Μάνο.\n«Τρίτη ημέρα μετά τον ισχυρό σεισμό με επίκεντρο στη Φλώρινα, στη Δυτική Μακεδονία και τα συνεργεία του Υπουργείου Μεταφορών και Υποδομών συνεχίζουν την καταγραφή των ζημιών. Αυτή τη στιγμή, στην πόλη της Φλώρινας, ολοκληρώνονται οι εργασίες στην ευρύτερη περιοχή της ΠΕ Φλώρινας και θα συνεχίσουν και στην ΠΕ Καστοριάς, στην Δ.Ε. Κορεστείων και Βιτσίου, όπου έχουμε, επίσης, σοβαρές υλικές ζημιές σε κατοικίες, οι οποίες μάλιστα έχουν ένα ιδιαίτερο χαρακτηριστικό. Πρόκειται για χωριά με τοπική παραδοσιακή αρχιτεκτονική, χτισμένα με πέτρα και με πλιθιά και λόγω αυτής της ιδιαιτερότητας έχουν υποστεί σημαντικές ζημιές. Την ερχόμενη βδομάδα τα συνεργεία θα βρίσκονται στην περιοχή.\nΉδη έχουν γίνει οι δηλώσεις στους Προέδρους και στο Δήμο Καστοριάς και έχει αποσταλεί από την Περιφέρεια αίτημα για κήρυξη κατάστασης Εκτάκτου Ανάγκης Πολιτικής Προστασίας και για τους οικισμούς της Δημοτικής Ενότητας Κορεστείων και Βιτσίου για να συμπεριληφθούν στο καθεστώς όλοι οι οικισμοί που έχουν υποστεί ζημιές από τον σεισμό της Φλώρινας.


Κόντρες & «καρφιά» στον απόηχο της συμφωνίας Γεννηματά- Θεοδωράκη - TheCaller.Gr\n31 Οκτωβρίου 2017 16:00\nΚόντρες & «καρφιά» στον απόηχο της συμφωνίας Γεννηματά- Θεοδωράκη\nΑνέβηκαν οι τόνοι στην Κεντροαριστερά\nΑν και το debate των υποψήφιων αρχηγών της Κεντροαριστεράς έλαβε χώρα σε σχετικά χαμηλούς τόνους και βγήκε προς τα έξω ένα πολύ καλό κλίμα, πράγμα ασυνήθιστο για τα ελληνικά ντιμπέιτς, η συμφωνία Γεννηματά- Θεοδωράκη που επισημοποιήθηκε εμφατικά μέσα από την «τηλεμαχία» προκάλεσε την αντίδραση συνυποψήφιων τους.\nΣημείο τριβής η επόμενη μέρα στην Κοινοβουλευτική Ομάδα.\nΕιδικότερα, αυτό έγινε κατόπιν σχετικής παρέμβασης του Νίκου Ανδρουλάκη, που είπε «να ρωτήσω Σταύρο και Φώφη αν θα ενοποιήσουν τις Κοινοβουλευτική Ομάδα με κοινή στάση σε όλα τα θέματα».\nΟ επικεφαλής του Ποταμιού Σταύρος Θεοδωράκης απάντησε πως «η απόφαση που έχουμε πάρει με τη Γεννηματά είναι τολμηρή. Ο πρόεδρος που θα εκλεγεί θα έχει το τιμόνι και θα καθοδηγεί τις δυο κοινοβουλευτικές ομάδες, που δε διαλύονται. Αυτό θα ήταν δώρο για τους ΣΥΡΙΖΑ-ΑΝΕΛ».\nΣε εκείνο το σημείο ήρθε η πρόεδρος του ΠΑΣΟΚ Φ. Γεννηματά να επιβεβαιώσει: «Δεν θα επαναλάβω όσα είπε ο Σταύρος Θεοδωράκης. Τα έχουμε συμφωνήσει και εγώ όταν δίνω τον λόγο τον τηρώ».\nΤότε σχολίασε ο Ν. Ανδρουλάκης: «Πήρα το μήνυμά μου ότι οι δύο τα έχουν συμφωνήσει ερήμην των υπολοίπων».\nΑργότερα, ο Γιάννης Ραγκούσης «δεν το άφησε να πέσει κάτω» και σχολίασε σχετικά: «Δεν μπορώ να δεχθώ ειλημμένες αποφάσεις, κάπου, κάπως. Οπότε δεν μπορώ να δεχθώ να υπάρχουν δυο κοινοβουλευτικές ομάδες την επόμενη μέρα. Η Κοινοβουλευτική Ομάδα της νέας παράταξης πρέπει να είναι μία και ενιαία. Κάθε διαφορετική εξέλιξη θα είναι αρνητική».\nΑπό την πλευρά του ο Γιώργος Καμίνης υπερτόνισε την ανάγκη να υπάρχει μία κοινοβουλευτική ομάδα, λέγοντας: «Να πάμε σε μια ενιαία Κοινοβουλευτική Ομάδα, να είμαστε μια φωνή».\n«Εγώ θα ήθελα να πω πως δε μπορούμε να προβούμε σε μια σκηνοθετημένη εξέλιξη του νέου φορέα. Θα πρέπει να ερωτηθούν κόμματα της ΔΗΣΥ για τα περί διάλυσης των κομμάτων», είπε από την πλευρά του ο Απόστολος Πόντας τασσόμενος εμφανώς κατά της διάλυσης των κομμάτων.\nΚαμίνης: «Δεν μπορούν πια να κοροϊδεύουν τον κόσμο και να παίζουν»\nΜια μέρα μετά το debate, ο δήμαρχος Αθηναίων Γιώργος Καμίνης δεν άφησε το ζήτημα να περάσει έτσι και εξαπέλυσε επίθεση σε Γεννηματά- Θεοδωράκη.\n«Χθες με την ομολογία της κυρίας Γεννηματά και του κ. Θεοδωράκη περί συμφωνίας, αποκαλύφθηκε ότι, για κάποιους στόχος δεν είναι η διεύρυνση της δημοκρατικής παράταξης αλλά η διατήρηση των μικρών ελεγχόμενων σχημάτων και μηχανισμών», σχολίασε χαρακτηριστικά ο δήμαρχος Αθηναίων και υποψήφιος για την ηγεσία του νέου ενιαίου φορέα της Κεντροαριστεράς.\n«Όμως η προσπάθεια ανασυγκρότησης της παράταξης δεν είναι πρόσχημα. Δεν μπορούν πια να κοροϊδεύουν τον κόσμο και να παίζουν με τα συναισθήματά του. Δεν γίνεται να προκαταλάβουμε τη διαδικασία και τις αποφάσεις των πολιτών», πρόσθεσε ο κ. Καμίνης και κατέληξε: «Ο κόσμος της παράταξης με τη μαζική προσέλευση στις κάλπες έχει την ευκαιρία να δώσει εντολή για ένα νέο, ενιαίο κόμμα ανοικτό στην κοινωνία. Σεβόμαστε την ιστορία όλων και στο όνομά της προχωράμε. Καλώ τους δημοκρατικούς πολίτες, τον κόσμο της παράταξης, να δώσει την απάντησή του».\nΑνδρουλάκης: «Πρέπει να υπάρχει μια λειτουργία, μια άποψη και μια ενιαία φωνή»\n«Αν δεν υπάρχει απόλυτη συνεννόηση στη Βουλή, εάν δεν υπάρχει ενιαία κοινοβουλευτική ομάδα, τότε θα δημιουργηθεί πρόβλημα στο νέο φορέα», δήλωσε σήμερα ο Νίκος Ανδρουλάκης.\nΟ ευρωβουλευτής του ΠΑΣΟΚ και υποψήφιος για την ηγεσία της Δημοκρατικής Παράταξης, τόνισε: «Δεν θέλω να είμαι στην ηγεσία ενός φορέα που θα δίνει μια εικόνα πολυκομματικής Βαβέλ. Πρέπει να υπάρχει μια λειτουργία, μια άποψη και μια ενιαία φωνή. Εγώ σέβομαι τη διαφορετικότητα όλων, όμως η εικόνα στην κοινωνία και οι απόψεις στη Βουλή πρέπει να είναι αυστηρά ενοποιημένες, όχι όπως έγινε πρόσφατα με το νομοσχέδιο για τους διεμφυλικούς».\nΕίπε ακόμη πως χθες φάνηκε ότι η κ. Γεννήματα με τον κ. Θεοδωράκη έκαναν μια συμφωνία για να μην ενοποιηθούν οι κοινοβουλευτικές ομάδες την επόμενη ημέρα. «Μέχρι χθες έλεγαν ‘‘μα δεν είσαι βουλευτής, πώς θα γίνεις αρχηγός κοινοβουλευτικής ομάδας’’ και τελικά αποδεικνύεται εκ των υστέρων ότι δεν χρειάζεται να είσαι βουλευτής γιατί έχουν συμφωνήσει ότι θα υπάρχουν δυο κοινοβουλευτικές ομάδες όπως είναι σήμερα. Σε ένα νέο εγχείρημα, το βασικό ζήτημα είναι να υπάρχουν καθαρές κουβέντες. Τα κόμματα δεν τα φτιάχνουν οι πολιτικές φιλοδοξίες αλλά οι κοινωνικές ανάγκες. Και μια κοινωνική ανάγκη είναι ο ευθύς πολιτικός λόγος, χωρίς περιστροφές. Αυτά που λέμε, αυτά πρέπει να κάνουμε».\nMανιάτης: «Επικίνδυνη η προκαταβολική συμφωνία Θεοδωράκη- Γεννηματά για μη ενοποίηση Κ.Ο. ΔΗΣΥ και Ποταμιού»\nΩς «αποκαλυπτική και επικίνδυνη για την πορεία του εγχειρήματος» της ενοποίησης του χώρου της Κεντροαριστεράς χαρακτήρισε από την άλλη σε αποκλειστική συνέντευξή του στο TheCaller ο Γιάννης Μανιάτης τη συμφωνία για «μη ενοποίηση των Κ.Ο. της ΔΗΣΥ και του Ποταμιού και μετά την εκλογή νέας ηγεσίας».\nΕιδικότερα, όπως σχολίασε ο ίδιος: «Ιδιαίτερα αποκαλυπτική αλλά και επικίνδυνη για την πορεία του εγχειρήματός μας ήταν η πρωτοφανής δήλωση του Στ. Θεοδωράκη και η επιβεβαίωση της Φώφης Γεννηματά, ότι υπάρχει προκαταβολική συμφωνία για τη μη ενοποίηση των Κ.Ο. της ΔΗΣΥ και του Ποταμιού και μετά την εκλογή νέας ηγεσίας».\n«Επειδή είμαι από τους πρώτους που έθεσα θέμα άμεσης ενοποίησης των Κ.Ο. την επομένη της εκλογής, θέλω να δηλώσω ότι αυτή η «συμφωνία» βρίσκεται έξω από κάθε πολιτική και παραταξιακή δεοντολογία. Παραβιάζει την πλειοψηφικά διατυπωμένη θέληση για ενιαία ηγεσία, ενιαία παράταξη, ενιαία κοινοβουλευτική έκφραση του Νέου Προοδευτικού Κινήματος», εξήγησε ο ίδιος.\nΡαγκούσης: «Να ανακαλέσουν την κρυφή συμφωνία Γεννηματά και Θεοδωράκης»\nΩς "μεγάλη και δυσάρεστη" χαρακτήρισε ο Γιάννης Ραγκούσης "τη χθεσινοβραδινή έκπληξη που προκάλεσαν η Φ. Γεννηματά και ο Στ. Θοδωράκης όταν αποκάλυψαν κατά τη διάρκεια της τηλεμαχίας ότι, ερήμην όλων μας, έχουν κρυφά συμφωνήσει την παράλληλη λειτουργία των κοινοβουλευτικών ομάδων ΔΗΣΥ και Ποταμίου και μετά τις εκλογές στις 12 Νοεμβρίου".\nΑπαντώντας σε σχετική ερώτηση δημοσιογράφου, ο υποψήφιος για το νέο φορέα της Κεντροαριστεράς, υποστήριξε ότι "η κρυφή αυτή συμφωνία έγινε στην πλάτη των πολιτών που καλούνται να μετέχουν στην ίδρυση ενιαίας παράταξης. Βρίσκεται σε ευθεία αντίθεση με τις δεσμεύσεις όλων για τη γέννηση μιας ενιαίας προοδευτικής παράταξης στις 12 Νοεμβρίου".\n"Όπως δήλωσα και χθες, δεν μπορώ να θεωρήσω ως ειλημμένη και δεσμευτική μια τέτοια απόφαση. Αυτή η κρυφή συμφωνία τραυματίζει με τον χειρότερο τρόπο την ενοποίηση του χώρου μας. Θεωρώ πλέον επιτακτική υποχρέωση της Φώφης Γεννηματά και του Σταύρου Θεοδωράκη να δηλώσουν δημοσίως ότι αυτή η συμφωνία δεν ισχύει και ότι θα σεβαστούν την διαδικασία ενοποίησης του χώρου μέσα από τη λειτουργία μίας και ενιαίας κοινοβουλευτικής ομάδας. Σε αντίθετη περίπτωση γεννάται μείζον θέμα ηθικής και πολιτικής τάξης που απειλεί τα θεμέλια ενοποίησης", ανέφερε ο ίδιος.\nΑπάντηση Θεοδωράκη: «Η αντίδρασή τους το καλύτερο δώρο στους ΣΥΡΙΖΑ- ΑΝΕΛ»\nΑπάντηση στην κριτική έδωσε ο επικεφαλής του Ποταμιού Σταύρος Θεοδωράκης σχετικά με τη συμφωνία του με την πρόεδρο του ΠΑΣΟΚ Φώφη Γεννηματά να μην ενοποιηθούν οι Κ.Ο. της ΔΗΣΥ και του Ποταμιού.\nΌπως δήλωσε σε συνέντευξη Τύπου, όπου παρουσίασε τη πρότασή του για την ταυτότητα και το χαρακτήρα του νέου φορέα, «ξαφνιάστηκα με τις αντιρρήσεις. Η αντίδραση του Νίκου (Ανδρουλάκη) και του Γιώργου (Καμίνη) είναι το καλύτερο δώρο στους ΣΥΡΙΖΑ- ΑΝΕΛ».\nΚλιμακώνοντας την ανταπάντησή του στο δήμαρχο Αθηναίων και συνυποψήφιό του για την ηγεσία του νέου ενιαίου φορέα, ο κ. Θεοδωράκης τόνισε ότι «ο κ. Καμίνης μέσα στη φούρια του να τα πετύχει όλα είναι λίγο αδιάβαστος. Την απόφαση την πήρε η ηγεσία του Ποταμιού και της ΔΗΣΥ. Αλίμονο να έρχεται να μας κατηγορεί ένας που έρχεται να διεκδικήσει εκ του ασφαλούς την ηγεσία σε στρωμένο έδαφος». Πρόσθεσε μάλιστα δηκτικά: «Αν η Αθήνα είναι σε αυτήν την κατάσταση με ένα Δήμαρχο που δουλεύει όλη μέρα σκεφτείτε αν δουλεύει τις μισές μέρες».\nΕπίσης ο επικεφαλής του Ποταμιού υποστήριξε ότι από τις αρχές Σεπτεμβρίου είχε ανακοινώσει ότι συμφώνησε να υπάρχουν δύο Κοινοβουλευτικές Ομάδες. «Ο κόσμος ψήφισε δύο κόμματα και πρέπει να πάνε μέχρι τις εκλογές και μετά την εκλογή αρχηγού θα συνεργάζονται», υπογράμμισε επισημαίνοντας ότι «δεν πρέπει να απωλέσουμε τις δυνατότητες εκπροσώπησης και να διευκολύνουμε τον ΣΥΡΙΖΑ».\nΈστρεψε τα πυρά του και κατά του Νίκου Ανδρουλάκη λέγοντας: «Η συμπεριφορά τους εξυπηρετεί μόνο τους ΣΥΡΙΖΑ ΑΝΕΛ. Μέχρι να γίνει το συνέδριο αυτός ο χώρος δεν θα έχει κόμμα; Θα έχει μόνο τον αρχηγό; Επικίνδυνες σκέψεις που δεν ανήκουν στη Δημοκρατία. Ρωτήστε τον κ. Καμίνη και τον κ. Ανδρουλάκη. Αν εκλέγουν ποιος θα τους εκπροσωπεί;».\nΠροηγούμενο Ραγκούσης: Να ανακαλέσουν την κρυφή συμφωνία Γεννηματά και Θεοδωράκης\nΕπόμενο Η αισιοδοξία της κυβέρνησης για την τρίτη αξιολόγηση οδηγεί στις... αγορές\nΝίκος Μαδεμλής: Στις επόμενες εκλογές ο ΣΥΡΙΖΑ θα δώσει κυβερνητική λύση\nΠιερρακάκης: Ο ΑΦΜ γίνεται ο μοναδικός αριθμός στις νέες ψηφιακές ταυτότητες για όλες τις συναλλαγές με κράτος-επιχειρήσεις\nΚεραμέως: Είμαστε ιδεολογικά υπερήφανοι για τη σημαντική εκπαιδευτική πολιτική που εισάγουμε\nΓεννηματά: Μητσοτάκης και Τσίπρας επίπλαστα ανοίγονται στο κέντρο και «σπάνε τα μούτρα τους»\nΚυριάκος Μητσοτάκης: Το δείπνο που «κλείδωσε» το όνομα της Αικατερίνης Σακελλαροπούλου για την Προεδρία της Δημοκρατίας